qundao/data-zh-poetry huggingface dataset:
除夕同庞景元过饮李时芳馆时景元将归
作者：李英
朝代：明

竹林行乐且相亲，雪满河山莫问津。邸里共欢除夕酒，灯前俱是异乡人。世情曲折交游在，客况萧条岁月新。却羡梅花千万树，天涯明日又逢春。
雨后过集徐氏诸子馆
作者：李英
朝代：明

海内论心少，尘中孰爱才。可堪风雨后，能过竹林来。去住怜孤剑，飘零且一杯。长安留滞客，怀抱待君开。
雪中同李二山人裕诏良甫过集欧公子孺吉禺南草堂得诗字
作者：李英
朝代：明

将军新主第，拥褐聚星时。铁笛风前弄，梅花雪下吹。野夫惟嗜酒，才子辄谈诗。又订龟山约，扁舟泛海湄。
雪中过灵济宫访黄山人因留酌斋中赋此
作者：李英
朝代：明

幽栖堪避俗，步屧好追攀。雪里开孤径，城中见五山。鸟声迷竹浦，寒色掩松关。共贳新丰酒，陶然一醉还。
雪后游齐云岩
作者：李英
朝代：明

栖真十载梦天都，一入名山似玉壶。上帝宫庭双凤下，群仙楼阁五龙趋。雪飞白岳纷零乱，云过玄洲乍有无。欲向关门瞻紫气，流沙西去此身孤。
雪后过访林氏诸子因留饮
作者：李英
朝代：明

岁晏怜羁旅，寻君过竹林。梅花残雪夜，杯酒故人心。雅暝迷宫树，云愁断塞砧。相看能一醉，谁复问黄金。
雪夜寄怀溪上友人二首
作者：李英
朝代：明

高阁寒江独眺，长天征雁孤飞。故人千里难见，客子三冬未归。一见楼前雪色，因思溪上梅花。沧海怜余作客，何时共尔餐霞。
雪夜寄怀溪上友人二首·其一
作者：李英
朝代：明

高阁寒江独眺，长天征雁孤飞。故人千里难见，客子三冬未归。
雪夜寄怀溪上友人二首·其二
作者：李英
朝代：明

一见楼前雪色，因思溪上梅花。沧海怜余作客，何时共尔餐霞。
雪夜怀黎国辉
作者：李英
朝代：明

空斋飞雪夜，愁思共纷纷。鲁酒那堪醉，边笳不可闻。云寒迷月色，风急断鸿群。寂寞同为客，裁诗一寄君。
雪夜赋酬周山人益泮诸弟侄见怀
作者：李英
朝代：明

小小茅亭住海边，朔风萧飒水连天。独看瑞雪愁难赋，相对寒灯夜懒眠。度岭纷飞沙漠雁，临流欲发剡溪船。所思群从幽栖僻，日有霞餐不费钱。
雪巾送别黄氏诸子北上二首
作者：李英
朝代：明

送君北上黄金台，淮水征航晓日开。今夜飘零何处泊，竹西亭畔笛声哀。江淮飞雪满河东，尔去长安赋汉宫。到日西山春正好，高楼明月醉东风。
雪巾送别黄氏诸子北上二首·其一
作者：李英
朝代：明

送君北上黄金台，淮水征航晓日开。今夜飘零何处泊，竹西亭畔笛声哀。
雪巾送别黄氏诸子北上二首·其二
作者：李英
朝代：明

江淮飞雪满河东，尔去长安赋汉宫。到日西山春正好，高楼明月醉东风。
雪日欧山人仰德拉访卢介休达成乃弟达章留饮达和酒馆偕达贤诸君同集
作者：李英
朝代：明

三万六千无几许，频来酒肆逐荆高。放怀竹下狂如阮，笑酌篱边饮似陶。风雪丹岩依鹿豕，潮寒沧海跃鲸鳌。梅花满径芬芳色，白发萍逢愧我曹。
霜降日承卢达章郑宗先卢启祥见过得尊字
作者：李英
朝代：明

十载归来隐故园，交游频得话寒暄。披襟漫尔情何极，往事凄其舌尚存。竹杖随缘丘壑胜，貂裘无那雪霜繁。明朝白社枌榆会，好向高台更一尊。
顺澜诗赋赠曾良明
作者：李英
朝代：明

披蓑顶笠粤江干，沽买炎凉道转难。汝为生涯羁大邑，每从仙舫泛洪澜。茅柴招饮多酬醉，丛菊幽期几度看。追忆齐王当日事，淮阴曾把钓鱼竿。
题南霍草堂赠苏文学经佐
作者：李英
朝代：明

日南珠不现，东阁未招贤。卜隐青霞谷，长吟白雪篇。登台标岳色，捲幔散秋烟。拂拭淩云起，行看献赋年。
题大酉山房赠黄茂才元生
作者：李英
朝代：明

工诗忘宿食，朝夕闭柴关。抱道青云士，藏书大酉山。鹿群期出俗，鸾啸隔尘寰。若待公车诏，吾将执辔间。
题崇恩茂异卷
作者：李英
朝代：明

逸士名偏重，风流似鹿门。一时推硕隐，万里拜皇恩。白发家多庆，青霞道自尊。高堂荣綵服，颂客满前轩。
题张光禄纪游画卷六首 其一 琼楼观海
作者：李英
朝代：明

辽阳使者日临关，公子趋庭望海山。倚马挥毫铭已勒，恰如张载剑门还。
题张光禄纪游画卷六首 其三 皋兰观猎
作者：李英
朝代：明

白草黄沙羽猎齐，将军鏖战马频嘶。筹边已断匈奴臂，百万蒐田大夏西。
题张光禄纪游画卷六首 其二 曲江游眺
作者：李英
朝代：明

汉家宫殿曲江头，更向慈恩寺里游。应是金钱曾诏赐，玉笙瑶管醉高秋。
题张光禄纪游画卷六首 其五 虎丘访僧
作者：李英
朝代：明

吴王宫里树啼乌，伍子祠前草亦芜。头白山僧忘说法，剑池西畔梵堂孤。
题张光禄纪游画卷六首 其六 仙宫祝寿
作者：李英
朝代：明

稽首清都宝殿前，五云晴日丽中天。三呼犹似嵩山下，长为君王祝万年。
题张光禄纪游画卷六首 其四 金陵怀古
作者：李英
朝代：明

谁似南游美少年，扁舟桃叶渡头烟。乌衣朱雀今何在，惟有长干古寺禅。
题张光禄纪游画卷六首·琼楼观海
作者：李英
朝代：明

辽阳使者日临关，公子趋庭望海山。倚马挥毫铭已勒，恰如张载剑门还。汉家宫殿曲江头，更向慈恩寺里游。应是金钱曾诏赐，玉笙瑶管醉高秋。白草黄沙羽猎齐，将军鏖战马频嘶。筹边已断匈奴臂，百万蒐田大夏西。谁似南游美少年，扁舟桃叶渡头烟。乌衣朱雀今何在，惟有长干古寺禅。吴王宫里树啼乌，伍子祠前草亦芜。头白山僧忘说法，剑池西畔梵堂孤。稽首清都宝殿前，五云晴日丽中天。三呼犹似嵩山下，长为君王祝万年。
题醉姝图
作者：李英
朝代：明

玉壶春酒映颜红，翠黛青鬟柳色中。何事旁人扶不起，醉来无力倚东风。
题青白菜图赠铁生
作者：李英
朝代：明

传家青白凛寒冰，种得畦蔬积雪层。闻道三公曾不屑，灌园何但似于陵。
香山寺
作者：李英
朝代：明

古寺名山上，长歌且漫游。夕岩回照入，春壑断冰流。远雁翩翩过，残霞片片浮。五云回首处，佳气满皇州。
鹫峰寺避暑晚过水塘庵
作者：李英
朝代：明

珠林行乐地，乘兴一追攀。曲水通诸沼，浮云断九关。衔杯吟白雪，说法问青山。莫向风尘客，彯缨看往还。
麻城大雪趋光山
作者：李英
朝代：明

匹马冲寒客未归，飘飘片雪满山飞。荒村古驿知何处，回首云深锁翠微。
黄上舍伯舆将游太学□过小集偕乃兄弟同赋林字韵
作者：李英
朝代：明

盟诺无论抵万金，杨花似雪□同吟。百年会合依莲社，一代风流在竹林。白鹿联翩霞作佩，青萍共舞酒频斟。知君欲奏甘泉赋，云汉遥驰魏阙心。
黄山人元光侍养广城寓馆趋访一首
作者：李英
朝代：明

潜幽城市掩柴关，菽水承欢慰母颜。身著綵衣长绕膝，缘耽大隐不归山。床头雪色横双剑，眼底风烟尽百蛮。别汝十年追一面，阳春酬赠鄙生还。
黄山人元良见过叙涧步韵有作
作者：李英
朝代：明

垆头一见病怀苏，猿鹤相依谩唤呼。转眼韶光容易老，三山清梦未尝无。
黄氏诸君子过酒肆
作者：李英
朝代：明

谢家兄弟好，倾盖酒杯中。今雨情偏洽，罡风气更雄。海天飘白露，秋水接长空。不异桃花路，归舟趁晚风。
黎梁何诸君见过得歌字
作者：李英
朝代：明

新知感良晤，酌酒一高歌。念我栖岩壑，生涯恋钓蓑。花开仙洞景，客泛佛溪舸。鸡黍能无厌，仍期结薜萝。
三洲岩
作者：李茂
朝代：明

穹窿岩洞久幽栖，此日登临曙色辉。群从总陪天上客，新诗不让古人题。
游泉南清溪洞
作者：李茂弘
朝代：明
体裁：七言律诗

仙人跨鹤去不返，古洞寥寥遗空山。瑶草丛丛晓烟淡，碧桃寂寂春风寒。徒闻金丹换毛骨，不见白日生羽翰。蓬莱三岛渺何许，令人矫首空长叹。
送戚元敬大将军还登州
作者：李茂魁
朝代：明

百战勋庸日月间，清时今见乞身还。志歼氛祲销铜柱，谁道功名老玉关。风雨夜残词客醉，楼船春尽鸟云间。赤松未拟君恩渥，请得蓬莱第一山。
开城馆次董圭峰韵
作者：李荇
朝代：明
体裁：五言律诗

行行绵道路，日日困风沙。去壑悲流水，投林羡暮鸦。穷冬催暖律，宿草欲新芽。更忆吾庐好，寒梅几树花。
荅鹿峰给事
作者：李荇
朝代：明
体裁：七言律诗

归袂匆匆不可攀，销魂祗是黯然间。鹿峰正在千林外，凤节全无半日閒。今日预将诗作别，他宵何忍月同还。此生难复陪清赏，怅望云霄玉笋班。
过临津江
作者：李荇
朝代：明
体裁：五言律诗

临津催早发，问渡即清江。缓击中流楫，徐牵水上艭。寒鱼依石窦，晓日照篷窗。有客忘机坐，飞来白鸟双。
浆洗房
作者：李荫
朝代：明

宫娥白首出宫门，却入闲房亦是恩。欲浣故衣还袖手，为中怜有御香存。
初夏村居
作者：李萼
朝代：明
体裁：五言律诗

四月江村路，田家农事赊。勋名看饮犊，鼓吹听鸣蛙。野馔炊蚕豆，溪风落楝花。绿阴清昼静，閒坐阅南华。
观海
作者：李萼
朝代：明
体裁：五言律诗

问俗涉沧溟，沙头坐草亭。人民鸥鸟伴，罟网浪花腥。鲜味盘中集，潮声枕上听。天风吹短鬓，壮士倚青萍。
减字木兰花·渡江
作者：李蒸
朝代：明
体裁：词

江涛如许。试问长空无一语。明月晴沙。两两渔灯照客槎。曲终不见。因甚青峰犹拍面。小棹云开。立尽寒潮人未来。
南歌子·重阳
作者：李蒸
朝代：明
体裁：词

野稻连霜白，荒城过岭斜。相怜此日卷窗纱。惯是病余人起见黄花。峰点苍茫后，烟晴趁晚鸦。低低弹出旧琵琶。昨岁重阳听雨那人家。
少年游·秋砧
作者：李蒸
朝代：明
体裁：词

戍楼急鼓少人行。高树挂残星。夏鸟初啼，竹灯深处，寒杵两三声。征衣频记霜华冷。心急剪刀轻。万里黄河，一行银雁，同做许多情。
念奴娇·中秋月
作者：李蒸
朝代：明
体裁：词

满楼云净，看青天。凉浸冰绡魂魄。乌鹊高飞惊曙色，细认青山欲白。画舫笙箫，珠帘环佩，未是閒情客。谁认唤起，一声多少怜惜。试问明月公私，茅檐依旧，况汉宫金碧。玉露无声台榭冷，赢得清辉狼藉。斗转参横，蛩吟凄断，落叶和愁积。持杯且饮，管他今日何夕。
浣溪沙·咏芦花
作者：李蒸
朝代：明
体裁：词

水涨平桥弄晚晴。渔舟斜系锦江城。好装飞絮傍寒轻。摇尽征鸿无气力，眠残落月没心情。又听长笛数归程。
眼儿媚·咏兰花
作者：李蒸
朝代：明
体裁：词

已傍空山懒著花。香气涌纤芽。背人微笑，临风无语，不上蜂衙。闲看云物原牵惹，春尽更谁家。幽情却似，舟横秋水，雁点平沙。
谒金门·咏秋海棠
作者：李蒸
朝代：明
体裁：词

蛩吟处。秋浸一池红雨。昨夜阑干扶得住。断肠人欲去。只把芳心自吐。不管清寒担误。闲倚南楼催薄暮。倩谁支玉露。
雨中花·旅望
作者：李蒸
朝代：明
体裁：词

挽住垂杨系马。几上歌楼还下。一带云山，千层烟水，花落江南也。纵是落花人莫打。留得春光盈把。柰檀板浓阴，流莺易老，谁为多情者。
风中柳·闺情
作者：李蒸
朝代：明
体裁：词

瘦尽蛮腰，更怨却谁辜负。就春光、如何消受。强支罗帐，待醒来仍又。倩东君、问郎知否。堪怪呢喃，偏向离人穿墉。小风情、依然厮守。无端长叹，是处烦乌臼要摇动、天涯杨柳。
鹊桥仙·别恨
作者：李蒸
朝代：明
体裁：词

孤灯未了，煮帘初下，恼煞舟人催破。多愁不耐五更寒，又数著、星星几个。银河欲没，金鸡又度，渐觉轻裯难卧。纵然寄得一行书，有几许、云山折挫。
公车马上口占
作者：李蓁
朝代：明

万籁无声四野空，一天星斗月明中。马蹄蹀躞行多路，剑气光芒拂晓风。弱质经霜形自改，孱躯傲雪气逾雄。始知日近长安远，努力前途岂惮穷。
游慧云寺
作者：李蓁
朝代：明

太平行乐万方同，暇日追随到梵宫。流水入池初雨过，好花如画淡烟笼。金英落尽篱边菊，红叶凋残江上枫。耽玩不知归路晚，紫骝嘶过月明中。
京邸会陆道函太守命为长句
作者：李蓘
朝代：明

长安红尘十丈高，东方未白人嚣嚣。北风着面暗如漆，错落腰间双佩刀。我时卧病日裹首，忽报荆南来太守。开门大笑话今昔，君也腰金我黄绶。炉宝迷迭生小烟，鸱夷鼓腹流细泉。兼隐庭前旧花竹，依稀置我春窗边。太守太守尔真贤，别来三载心犹然。乃知贫贱见交态，古人岂必今人前。留君且停五马鞭，酒酣许我发狂颠。只今文藻中何用，漫为挥毫赋短篇。
代美人春怨
作者：李蓘
朝代：明

行行下长浦，玉手把荷叶。昔日妾似花，今朝花笑妾。妾年十四盛铅华，不数城南大道家。蜀锦吴绫耀朝日，兰闺一步犹嫌赊。人言嫁向儿家好，不悟儿家重金宝。当时学得十三腔，只今遗落如风扫。易州青铜碧窗内，照去照来自不爱。琼佩鞶囊若有知，羞向侬家腰下带。曲槛蔷薇袅袅新，池亭明日委芳尘。东邻少妇常悲泣，不怨儿家轻薄人。
再至采石醉歌
作者：李蓘
朝代：明

浮云垂天力难缚，明月落水手难攫。白也大醉狂而痴，欲捉银蟾失双脚。游魂诩诩不复还，水底有天长醉眠。不然紫皇念旧史，仙骨不肯留人间。江上飞楼横素烟，月光犹照金樽前。有身不向醉中死，白首金貂应枉然。
出京宿报恩寺同袭美
作者：李蓘
朝代：明

去望君门万里遥，旧游方丈话中宵。世途多妒堪销骨，吏道无媒空折腰。院静香灯风楫楫，春寒松柏雨萧萧。明朝飘转知何地，夜梦楚江江上桡。
初宿海会寺
作者：李蓘
朝代：明

灵泉流水夜淙淙，月小松高鹤影双。石榻觉来秋烛冷，诵经声满碧山窗。
咏公庭鹤十韵
作者：李蓘
朝代：明

氋氃非妍舞，警露亦微却。自顾岂有宜，云罗枉缠系。远势止墙阴，高足限台砌。日暮不逢人，彻天数声唳。为君耳目玩，风雨凋翎毳。乘轩宠既希，华表事难逮。时来循污池，引吭啄虫蚋。顾影尚昂藏，擽衷久危脆。旧侣游三天，往往寿千岁。愿垂支公心，投身死君惠。
咏公庭鹤十韵
作者：李蓘
朝代：明

氋氃非妍舞，警露亦微郤。
自顾岂有宜，云罗枉缠系。
远势止墙阴，高足限台砌。
日暮不逢人，彻天数声唳。
为君耳目玩，风雨凋翎毳。
乘轩宠既希，华表事难逮。
时来循污池，引吭啄虫蚋。
顾影尚昂藏，擽衷久危脆。
旧侣游三天，往往寿千岁。
愿垂支公心，投身死君惠。
嘉靖宫词八首
作者：李蓘
朝代：明

历历金吾树影繁，瑶坛铎鼓动黄昏。迎和门外灯如昼，内直诸臣夜拜恩。沉水龙涎彻夜焚，桂宫芝馆结祥云。坛前才布诸天位，苑外先催学士文。玉貌终年侍禁闱，每逢时节赐金绯。君王不爱纤腰舞，裁作雷坛拜斗衣。小车飞曳向玄都，翠羽金翘笑自扶。玉蝀桥边长日市，内珰争买大秦珠。泥金检玉祝长生，万国封章止进呈。月满西宫更漏永，九重风落《步虚》声。霞帔星冠赤锦绦，玉熙宫里荐仙桃。天王亲捧瑶函拜，五色龙光生衮袍。考鼓吹笙送上清，醮坛将罢日初生。太平元老偏承宠，召听钧天广乐声。十五宫娥鬓发清，霓裳初着性偏灵。百花丛里春风静，学诵玄门诸品经。
嘉靖宫词八首·其一
作者：李蓘
朝代：明

历历金吾树影繁，瑶坛铎鼓动黄昏。迎和门外灯如昼，内直诸臣夜拜恩。
嘉靖宫词八首·其七
作者：李蓘
朝代：明

考鼓吹笙送上清，醮坛将罢日初生。太平元老偏承宠，召听钧天广乐声。
嘉靖宫词八首·其三
作者：李蓘
朝代：明

玉貌终年侍禁闱，每逢时节赐金绯。君王不爱纤腰舞，裁作雷坛拜斗衣。
嘉靖宫词八首·其二
作者：李蓘
朝代：明

沉水龙涎彻夜焚，桂宫芝馆结祥云。坛前才布诸天位，苑外先催学士文。
嘉靖宫词八首·其五
作者：李蓘
朝代：明

泥金检玉祝长生，万国封章止进呈。月满西宫更漏永，九重风落《步虚》声。
嘉靖宫词八首·其八
作者：李蓘
朝代：明

十五宫娥鬓发清，霓裳初着性偏灵。百花丛里春风静，学诵玄门诸品经。
嘉靖宫词八首·其六
作者：李蓘
朝代：明

霞帔星冠赤锦绦，玉熙宫里荐仙桃。天王亲捧瑶函拜，五色龙光生衮袍。
嘉靖宫词八首·其四
作者：李蓘
朝代：明

小车飞曳向玄都，翠羽金翘笑自扶。玉蝀桥边长日市，内珰争买大秦珠。
妓锄田行（效张籍体）
作者：李蓘
朝代：明

红楼昔日高入云，云中摇曳留仙裙。千金良夜世争死，一曲纤歌天喜闻。春风着人不肯久，红丝牵作田郎妇。田郎重田不重娇，宝瑟银筝敝如帚。五月雨多苗生慎，荷锄下田学破苗。尺布笼头汗洗面，望树不得乘凉飙。田郎击鼓促工急，偷向溪边背花立。回身照水不自识，水底何人相对泣。归来沿路收堕枝，恐畏明朝炊泬糜。少年宝马谁相问，十里芳尘风外嘶。
宫词
作者：李蓘
朝代：明

曲槛无人花乱开，都梁烧尽日西颓。年年剩得腰如柳，空看昭阳舞队回。
岐阳旅舍作
作者：李蓘
朝代：明

岐山烟茫茫，渭水从中泻。自三千年来，凤皇不复下。羸马厌空郊，冻禽啼永夜。高馆发长歌，王风慨沦谢。
怀姚叙卿谪居
作者：李蓘
朝代：明
体裁：七言律诗

自从东郡别君侯，吴楚茫茫怅远游。故国莺花牵客梦，大江风雨动人愁。偶缘散吏调琴鹤，无复题诗上酒楼。驿骑萧条山海隔，逐臣心事两悠悠。
戏题
作者：李蓘
朝代：明

一自封书别建章，荷衣常惹蕊珠香。逢人白眼唱歌去，笑入西玻坡水长。
明妃词
作者：李蓘
朝代：明

翠袖啼痕日日新，回看汉月远随人。不知世上黄金贵，空信朱颜镜里春。
春城晚眺和太守十二韵
作者：李蓘
朝代：明

灏气横铺地，崇墉晚望新。芒芒九河道，绎绎百城春。雪尽黎阳垒，烟生白马津。山川全拱魏，关隘半钤秦。事去看荒垄，时清忆古人。高天归独鸟，片月下游尘。地僻投书少，官闲置酒频。楼如骑山起，亭拟雪香邻。醉眼容疏阔，愁肠荷抚循。斗鸡先自走，尺蠖漫求伸。磊落长歌恨，蹰踟未老身。所欣陪妙躅，归炬借朱轮。
昭君怨·君王日深宫
作者：李蓘
朝代：明

君王日深宫，贱妾末由见。下阶一顾恩，犹使终身恋。十二楼前花低头，深宫白日已先秋。筚篥声高玉心死，燕支山冷朱颜愁。朱颜日日非昔时，青海年年雁影迟。乌孙公主汉家女，贱妾琵琶枉自悲。
晓上惠山锡山下饮二泉作
作者：李蓘
朝代：明
体裁：古风

中夜听吴歌，月明不能宿。鸡鸣澄霁景，起望豁心目。披岚径丛林，随水转青麓。竹扉冲幰寒，岩阴逼人肃。遂升峰峦巅，坐观天地复。万里彼何乡，白烟尽回覆。荆湖何浩淼，扬光荡晨昱。漠漠一风帆，飞飞自天速。上界无饥渴，烟霞满吾腹。犹欲酌灵泉，听经向岩谷。
晓梦陈晦伯十二韵
作者：李蓘
朝代：明

人皆竞荣达，君独嗜编撰。廿载历中外，蹉跎寡青眼。朅来共为郎，相过每一莞。溪水鸣小筵，花林具薄馔。修礼或五浆，飧和讵一盏。直衷肩卫巘，博物跂郑产。鼯鼠涣群疑，竹书征脱简。伊余硁硁心，相得意何限。一朝江浦别，重觌杳未僝。春梦两悠悠，觉来泪痕潸。我闻天中山，青霞接蒐沄。何时携谢诗，青天醉新盏。
暖泉望城子崖
作者：李蓘
朝代：明

灵山东畔碧湍回，社鼓秋高废县隈。万树凉风吹不尽，一鞭斜日暖泉来。
望啸台
作者：李蓘
朝代：明

飘零宦海笑浮萍，一宿云房尚未能。风水泠泠秋树冷，斜阳影里吊孙登。
横江词
作者：李蓘
朝代：明

采菱莫近秋，驾船莫近洲。秋菱刺伤指，洲浅风难使。横江女儿颜如琼，弄花簪柳随娘生。笑拈竿子撇波去，不解芦中孤雁声。
玉虚宫
作者：李蓘
朝代：明
体裁：七言绝句

金水河边莲欲花，菖蒲菱芡漾回沙。醉来风弄浮萍影，照见青天五色霞。
真定寄内
作者：李蓘
朝代：明

旅食恒阳木叶稀，家人相念寄寒衣。会稽好去无由去，斜日空堂秋雨飞。
石堂山
作者：李蓘
朝代：明

兹山曾两登，契阔十年越。风景岂殊旧，古木半摧伐。仙去地犹灵，龙潜神讵歇。浩气荡太虚，河山坐出没。幽歌步泉水，春怀与活活。羽客煮松花，晚来消酒渴。
石室
作者：李蓘
朝代：明

连日深山雪，春寒扑岩坞。石室不关门，风枝滴残雨。
胡明府书来道旧花园之游怃然作歌
作者：李蓘
朝代：明

谢混游西池，休文宿东园。我曾醉卧君园里，至今魂梦犹腾翻。当时春色初蓓蕾，况有千金丽人在。蕙兰吐气光绕身，一曲能令壮心改。池水涟漪镜靓妆，鎏金宝鸭焚都梁。陶然不知其处所，但见娟娟花月来东墙。人生好会易暌阙，一别杨花几经歇。美人眇眇春水长，万里斜阳坐西没。
花山吊古歌
作者：李蓘
朝代：明

天福六年索葛子，青丝白马烟尘起。花山山畔竖逆旗，顾盼中原探囊里。桓桓大将张从恩，雕戈贝胄朱旗翻。奄忽从天下风雨，萧萧万灶声无喧。吁嗟丧乱如崩土，父既摧兮子亦虏。游魂半夜窜襄州，回首当枢岂为主。事去人亡六百秋，缺斨破斧沉高丘。山门流水汤汤去，落日千峰生暝愁。
菊潭二首
作者：李蓘
朝代：明

甘菊之下潭水清，上有菊花无数生。谷中人家饮此水，能令上寿皆百龄。汉家宰相亦不俗，月致洛阳三十斛。遣踪芜没无处寻，夜雨春风长荆谷。浩荡李青莲，清狂孟襄阳。当时各到菊潭上，风流对酒酣壶觞。山树槭槭山菊老，谷中人寿今多少。高贤已去碧山空，千载流光一归鸟。
菊潭二首·其一
作者：李蓘
朝代：明

甘菊之下潭水清，上有菊花无数生。谷中人家饮此水，能令上寿皆百龄。汉家宰相亦不俗，月致洛阳三十斛。遣踪芜没无处寻，夜雨春风长荆谷。
菊潭二首·其二
作者：李蓘
朝代：明

浩荡李青莲，清狂孟襄阳。当时各到菊潭上，风流对酒酣壶觞。山树槭槭山菊老，谷中人寿今多少。高贤已去碧山空，千载流光一归鸟。
袭美登凤皇台有赋八韵
作者：李蓘
朝代：明

仲也登凤台，想像凤皇见。飘飘李仙人，英词尚光绚。名园万树花，尽日春风扇。微风笼江来，新渌满畿甸。笑泻橐中金，白门酒浆贱。据石发酣歌，韩陵此一片。归来笑向兄，佳士堪吾恋。落落怀贤心，千秋一扳援。
边城晚眺十韵
作者：李蓘
朝代：明

暂谢金门直，遥过天府区。还因官署暇，流览塞城隅。山拥皋兰峻，河来星海迂。军声昼骚屑，边气晚模糊。市贾多收马，耕民亦抱弧。土风无禋帛，人语杂羌胡。叶尽飞沙鸟，冰坚渡野狐。村烟片月迥，戍火一星孤。重镇需良将，穷荒尚远图。因思霍去病，勋业更谁夫。
过关山
作者：李蓘
朝代：明

石不漱石窦，铿旂下如乳。板屋有居人，终年听风雨。
送人之岳州
作者：李蓘
朝代：明

与君酌酒酹春花，征马萧萧雁影斜。明到岳阳楼上望，断云残雨各天涯。
送唐生上京八韵
作者：李蓘
朝代：明

江头春日高，看尔乘流去。淑气澹宜人，淮山雨边曙。田鼠方化頠，岸柳未成絮。倾囊贮诗草，抚诵自厌饫。醵酒噭花神，江山发灵助。长安九天高，文章满朝著。男儿笔札间，往往收名誉。时复梦江南，羁魂向谁语。
送远曲效温飞卿体
作者：李蓘
朝代：明
体裁：乐府曲辞

游丝著柳晓成醉，湍浦鵁鶄暖晴媚。金翘玉马欲临关，惟有离肠与粉泪。前高山晴花覆头，每时看好今看愁。野桃结子幽厓里，落尽春风喂鸒鸠。
送远曲（效温飞卿体）
作者：李蓘
朝代：明

游丝着柳晓成醉，湍浦濆暖晴媚。金翘玉马欲临关，惟有离肠与粉泪。前高山晴花覆头，每时看好今看愁。野桃结子幽厓里，落尽春风喂涘鸠。
邀籧阁诗为陈子野赋
作者：李蓘
朝代：明

金陵万事日非故，溪上犹存邀笛步。高柳遥分白下门，斜阳照见桃叶渡。溪上阁中人邈然，卜居城市地如偏。不知豪贵日歌管，一缕炉香生紫烟。金陵自昔繁华地，六代兴衰等嬉戏。偶然三弄据胡床，乃使风流满人世。风流人去四山青，一盏宜春任醉醒。新声代变古声远，纵有桓伊谁复听。
都城杂咏二首
作者：李蓘
朝代：明

西宫白日静波流，小殿玲珑夹御沟。花树重重春烂熳，游人偷上洗妆楼。无事妆成爱出游，天街如砥软尘浮。归来笑语调行客，帘卷春风百尺楼。
都城杂咏二首·其一
作者：李蓘
朝代：明

西宫白日静波流，小殿玲珑夹御沟。花树重重春烂熳，游人偷上洗妆楼。
都城杂咏二首·其二
作者：李蓘
朝代：明

无事妆成爱出游，天街如砥软尘浮。归来笑语调行客，帘卷春风百尺楼。
长庆庄上胡氏招妓邀余兄弟同赏
作者：李蓘
朝代：明

芳园背郭水为墙，中有巨木千苍苍。
密荫张帷漏晴雨，花枝湿拂春杯香。
微风细水嘎哀玉，琅琅终日闻溪堂。
兴来携妓临晴沼，荷花欲语娇红妆。
宾主相看两跌宕，酣歌怒骂皆文章。
拂柱调弦喧未了，山钟何处催斜阳。
忽忆吾邦旧蕞尔，向来兵戈何抢攘。
陶唐肆战丹泉上，许子来迁白羽傍。
商公析公势赫奕，南郦北郦雄相望。
事去人非几千载，缺斨折戟埋高冈。
拓地尚想暐梅将，封君可笑秦商鞅。
况复吾辈小竖子，太平之世随徜徉。
已嫌酒量较海小，安得醉墨挥天长。
古今兴废本反掌，美人何用泣罗裳。
山川无恙消万汇，幽禽来往翻溪光。
我起作歌歌转咽，新声明日流中乡。
长庆庄上胡氏招妓邀余兄弟同赏
作者：李蓘
朝代：明

芳园背郭水为墙，中有巨木千苍苍。密荫张帷漏晴雨，花枝湿拂春杯香。微风细水嘎哀玉，琅琅终日闻溪堂。兴来携妓临晴沼，荷花欲语娇红妆。宾主相看两跌宕，酣歌怒骂皆文章。拂柱调弦喧未了，山钟何处催斜阳。忽忆吾邦旧蕞尔，向来兵戈何抢攘。陶唐肆战丹泉上，许子来迁白羽傍。商公析公势赫奕，南郦北郦雄相望。事去人非几千载，缺斨折戟埋高冈。拓地尚想炜梅将，封君可笑秦商鞅。况复吾辈小竖子，太平之世随徜徉。已嫌酒量较海小，安得醉墨挥天长。古今兴废本反掌，美人何用泣罗裳。山川无恙消万汇，幽禽来往翻溪光。我起作歌歌转咽，新声明日流中乡。
隔江望灊山
作者：李蓘
朝代：明

大江汩汩来何穷，汉武射蛟江水中。波涛闪闪荡西日，犹疑妖血留腥红。潜岳峰高隔江坞，碧馆琳宫雾撑拄。英风冥漠不可扳，晓雨神堂闹秋鼓。
雨花台宴客九韵
作者：李蓘
朝代：明

休衙松日高，出郭溪风送。兰棹漾晴波，花林暖香梦。轻云荡我胸，万象可抚弄。绿竹摇崇丘，青烟发岩洞。据险把金樽，悦此山鸟哢。翩翩远帆回，稍稍疏钟动。良会不可常，归鞍且迟控。
题画二首
作者：李蓘
朝代：明

春水流何远，春云暖故饶。柳边双燕子，时触最长条。涓涓石濑鸣，两两江鸳语。回溪无人来，桃花照春渚。
题画二首·其一
作者：李蓘
朝代：明

春水流何远，春云暖故饶。柳边双燕子，时触最长条。
题画二首·其二
作者：李蓘
朝代：明

涓涓石濑鸣，两两江鸳语。回溪无人来，桃花照春渚。
为王圭题追慕堂
作者：李蕃
朝代：明
体裁：古风

哀哀亲之恩，罔极如昊天。一旦作遐逝，相看隔重泉。椿堂虚白昼，徒有遗容传。芸阁春风暖，尘封旧青编。哀恸切心血，血泪常潺潺。
桐溪
作者：李蕃
朝代：明
体裁：七言绝句

万年禹凿东连海，百折清流曲抱村。风浪不惊鱼鸟静，桐花开到邑侯门。
翠云亭
作者：李蕃
朝代：明
体裁：七言绝句

人间何处问丹砂，因过仙翁海上家。燕子不来寒食尽，一帘疏雨又梨花。
过阮十二家
作者：李衢
朝代：明
体裁：五言律诗

吾爱秋山好，频过处士家。风惊当户犬，叶趁过溪鸦。坐右欹丛菊，杯前落片霞。茅茨堪结伴，薇蕨遍生涯。
古别离
作者：李衷纯
朝代：明
体裁：乐府曲辞

长安百尺楼，其户衔明珰。岧尧入云中，双阙遥相望。明月照玉颜，皎皎流素光。中夜理瑶瑟，纤指发清商。初弹双黄鹄，再弹孤鸳鸯。凄飙动罗帏，馀响激微霜。仰视河汉直，寒波浩无梁。安得高飞翼，为君淩空翔。
登岱
作者：李衷纯
朝代：明
体裁：七言律诗

层峦绝巘转氤氲，倒影淩虚日观分。方诧河山同带砺，忽惊嘘吸总风云。佩环神女青霄度，陆博仙人洞府闻。圣主明堂知欲启，将无重过稷丘君。
雨后
作者：李衷纯
朝代：明
体裁：五言绝句

夜静空山中，鸟鸣知雨歇。寂寂启寒扉，林端澹疏月。
顺昌道中
作者：李衷纯
朝代：明
体裁：七言绝句

山如眉黛水如罗，溪上人家绣户多。十五小姬催客醉，银筝弹出伯劳歌。
中秋
作者：李裕
朝代：明

待月滦水上，天寒月无魄。重云委城隅，秋色连径白。北邻有嫠妇，南邻足愁客。昏灯照梦魂，风雨满沙碛。
临水
作者：李裕
朝代：明

湖水阔无际，茫茫与天连。绕堤盘绿树，尽日生云烟。中有一小艇，乘流自洄沿。忽闻渔笛声，况见沙鸥眠。閒临弄晴夕，为爱清且涟。
临淄道中
作者：李裕
朝代：明

山拥苍崖峻，溪回绿径斜。城边晏子庙，洞口鲁连家。野芋初齐叶，池荷已著花。举头蓬岛近，隐隐护烟霞。
乌栖曲
作者：李裕
朝代：明

霜华月皎更将尽，闺中少妇芳心静。乌啼一声到耳边，愁肠搅乱不成眠。
云州行
作者：李裕
朝代：明

云州域西草青青，落日欲没光晶荧。辎车毳帐纷簇簇，平原入夜凉风生。驼鸣马嘶人不行，牧儿长笛吹月明。我生何为困奔走，况乃北度乌桓城。有家有家隔江水，三年不归忧弟兄。妻儿寄书念我远，问我寝食仍良能。草堂步履喜无恙，石田春尽今已耕。子规何事啼向我，逡巡行亦将南征。明朝骑马登道路，世事浩渺谁能徵。
休日燕太平园听胡琴歌
作者：李裕
朝代：明

朱丝玉玺鸳鸯弦，花桐刻螭麟革鲜。虬须分紫连楚筱，小佩葳蕤云殿晓。女夷鼓歌弄天河，暖风坠露春婆娑。天马嘶烟不知处，武皇夜向甘泉路。婉声华思生古愁，醉拂尘鞯独归去。
兖城西郊晚眺
作者：李裕
朝代：明

鳞飙凉雨净山阿，天迥川原万象罗。翠拥龟蒙连岱岳，碧摇洸济入淮河。不堪客里三秋暮，况复云边一雁过。极目西郊归路晚，马蹄行遍夕阳多。
八月十三夜漫成寄江南友
作者：李裕
朝代：明

草井度凉萤，风帘烛燄清。长秋为客日，明月捣衣声。归梦频宵见，愁心彻晓生。故园有丛菊，早晚掇秋英。
八月十五夜怀山中友人
作者：李裕
朝代：明

烟消天末夜膧胧，溶漾银河望欲空。长忆山中共明月，独怜都下见秋风。羽林警卫纷如织，龙虎公屯势更雄。远客不眠愁欲绝，起看鳷鹊露光中。
关山月
作者：李裕
朝代：明

朝渡二阳水，夜上九仙山。四月流清影，远照穆陵关。月明几圆缺，游子何时还。悠悠千里思，临风起长叹。
南都题族侄小庄
作者：李裕
朝代：明

开轩向南圃，僻近大江头。碧玉敲湘竹，绡囊破海榴。林喧闻鸟度，荇动见鱼游。更是欢游处，莲池荡小舟。
古意
作者：李裕
朝代：明

美人汲深井，夜久井泉冷。独向明月中，徘徊顾秋影。
司中夜坐闻砧
作者：李裕
朝代：明

明月照重城，庭虚夜气清。谁家砧杵响，忽动故乡情。
君马黄
作者：李裕
朝代：明

君马黄，我马白。联辔出齐门，俱是天衢客。暄风拂玉鞭，旭日明金勒。一日千里行，周爰济艰厄。男儿建勋猷，姓名垂竹帛。回镳指五云，蹀躞长安陌。
听亦怜真给事中弹筝引
作者：李裕
朝代：明

长杨侍中貂蝉客，手援秦丝汎轻雪。小响低徊入素商，飒飒凉风下秋叶。游丝欲睡莺呼起，珊瑚晓碎樛枝紫。陇水幽幽小雁寒，竹暗湘娥怨秋雨。少年书客多情苦，春思空濛迷处所。风帘一夕感君弹，欲寄相思隔千里。
咏白莲
作者：李裕
朝代：明

石缸菡萏近春栽，朵朵含风向晓开。青镜影中摇素彩，缘云堆里献琼杯。灵根岂自瑶池得，仙萼应从玉井来。最是清奇堪赏处，轻盈终不染纤埃。
咏雪和袁司训韵
作者：李裕
朝代：明

片片萦风下九州，寒光应得映书楼。碧窗夜煮茶翻鼎，金帐春生酒满瓯。醉后谩成梁苑赋，兴来须棹剡溪舟。百年犹说袁安事，高卧柴门兴自优。
夏日饮平江陈总戎园亭
作者：李裕
朝代：明

夏日邀欢赏，池亭胜习家。青摇金谷树，香度沁园花。怪石凭轩小，芳丛夹路斜。觥筹兴不极，爱此绝氛哗。
夜宿临清公馆赠郑宪副德聚
作者：李裕
朝代：明

朔风起庭树，宿鸟惊寒枝。高馆敞虚寂，迢迢夜何其。别来仅踰月，如隔三秋期。所怀叙未终，示我琼瑶词。银烛照绮席，酌我黄金卮。谈笑意方适，坐久浑忘疲。人生会合难，聚散自有时。明晨俶行装，又与君别离。
夜宿故人李暹隐士家
作者：李裕
朝代：明

路入尊贤里，因留处士家。春缸开玉液，石鼎沸云芽。老去情逾好，诗成兴转赊。挑灯坐忘倦，不觉月西斜。
夜宿新安
作者：李裕
朝代：明

秋高夜气清，露下凉风发。三老应未眠，吹箫弄明月。
夜宿潼关
作者：李裕
朝代：明

西巡度关上，落日驻旌旄。城俯河流险，山连华岳高。石门严出入，壕树绕周遭。孤枕不能寐，穷猿彻夜号。
夜经高邮湖
作者：李裕
朝代：明

入夜喜新霁，牵舟湖上行。林涵素月白，波蘸碧虚清。栖鸟飞还落，渔灯灭复明。风前闻戍鼓，渺渺见盂城。
夜行乌桓道
作者：李裕
朝代：明

夜行乌桓道，风寒野气白。橐驼驾轻车，怒项不肯发。马嘶欲人立，令我竖毛发。四山无居人，明月照积雪。时方甲兵收，未乾新战血。况乃多盗贼，白昼闻杀越。平生所经地，忧虞转恇怯。我行岂不迟，心伤望京阙。
大堤曲
作者：李裕
朝代：明

大堤堤上多杨柳，大堤人家都市酒。纷纷女儿秾艳妆，唱拨琵琶露纤手。舟子收帆夜泊堤，少年估客心恋迷。折花酣酒醉不醒，黄金掷尽不能归。
奉和王治书纸灯韵
作者：李裕
朝代：明

香茧凝脂薄，金刀逐意妍。轻清笼绛蜡，晃漾映罗笺。巧异云蓝瑩，光□□火燃。好花迎宿蔼，初旭眩晴烟。制陋秦宫炬，工惭汉绮莲。映空珠网密，照夜绿玑圆。燄转虹垂浦，辉分宿丽躔。芳能欺雾縠，烨欲晕冰筵。春净波如蹙，云轻雨未悬。东风愁剪剪，华屋锁神仙。
奉和王治书纸灯韵
作者：李裕
朝代：明
体裁：五言排律

香茧凝脂薄，金刀逐意妍。轻清笼绛蜡，晃漾映罗笺。巧异云蓝莹，光□□火燃。好花迎宿蔼，初旭眩晴烟。制陋秦宫炬，工惭汉绮莲。映空珠网密，照夜绿玑圆。燄转虹垂浦，辉分宿丽躔。芳能欺雾縠，烨欲晕冰筵。春净波如蹙，云轻雨未悬。东风愁剪剪，华屋锁神仙。
宁海道中次叶方伯韵
作者：李裕
朝代：明

雨过平川后，联镳落照前。樵歌閒野笛，炊火杂林烟。远嶂溪流断，孤城海树连。乡关几千里，回首寸心悬。
定情篇
作者：李裕
朝代：明

愿作云台镜，团圆誓不亏。朝朝绮窗里，相对画蛾眉。
宫词二首
作者：李裕
朝代：明

馆娃谁比念奴娇，暖玉团香腻粉消。昨夜教坊传圣旨，梨园弟子属云韶。宫门烟柳映风蒲，别殿交鱼给傅符。太液池边下黄鹄，急宣立本画新图。
宫词二首·其一
作者：李裕
朝代：明

馆娃谁比念奴娇，暖玉团香腻粉消。昨夜教坊传圣旨，梨园弟子属云韶。
宫词二首·其二
作者：李裕
朝代：明

宫门烟柳映风蒲，别殿交鱼给傅符。太液池边下黄鹄，急宣立本画新图。
宿山寺怀友人
作者：李裕
朝代：明

碧山晚烟薄，柳色连荒城。夜深众籁寂，霜天月华清。翩翩雨花满，沉沉慧灯明。暂憩禅子室，涤我心上尘。援琴不成音，怀君栖林坰。何当解簪组，洛社同缔盟。
宿开明寺与方伯叶拱宸夜话
作者：李裕
朝代：明

日落烟雾生，林壑忽阴暝。疲马倦宵征，憩息斯灵境。山高月光寒，庭虚晚色靓。閒吟孤兴发，清论心独领。石乳滴阴崖，岩猿挂枯梗。夜深天籁寂，云际星河耿。岂不怀幽栖，王程奈拘？。明晨戒仆夫，驱车度方岭。
宿开明寺与方伯叶拱宸夜话
作者：李裕
朝代：明
体裁：古风

日落烟雾生，林壑忽阴暝。疲马倦宵征，憩息斯灵境。山高月光寒，庭虚晚色靓。閒吟孤兴发，清论心独领。石乳滴阴崖，岩猿挂枯梗。夜深天籁寂，云际星河耿。岂不怀幽栖，王程奈拘�。明晨戒仆夫，驱车度方岭。
宿穆陵关
作者：李裕
朝代：明

晓从大岘来，暮投穆陵宿。古道通青徐，层关翳林木。仰瞻天宇宽，下瞰群峰矗。落日见东溟，浮霭暗平陆。耿耿不成寐，披衣坐茅屋。有事在云山，何能脱羁束。山高夜深寒，月色空明煜。
宿金山寺雷雨暴作
作者：李裕
朝代：明

金山古名寺，旦暮烟云薄。突出洪流中，群峰如壁削。松杉荫径岘，金碧辉楼阁。潮满沙涨平，岩倾石参错。久欣灵境寂，休轺瓮城郭。登眺出世界，物色穷冥漠。苍茫海门阔，萧爽秋景焯。船渡归寺僧，庭立巢松鹤。树攀脰已悁，石蹑胫犹躩。老僧饭彫胡，饮我金凿落。旋汲中泠泉，茶铛松下瀹。暝还南窗卧，凭几纵吟噱。江空水月清，尘虑浑忘却。中夜蛟龙惊，砰訇雷雨作。狂风撼窗棂，巨浪激山脚。恍若舟中居，荡摇无定著。披衣坐中庭，心魂颇惊愕。灯下两僧童，怡然相笑谑。讵知天道微，变态难测度。须臾风浪恬，澄澄迥寥廓。
宿雍城驿
作者：李裕
朝代：明

江上风恬水不波，江亭潮满月明多。夜深暂向驿楼宿，隔岸有人歌踏莎。
宿？河驿
作者：李裕
朝代：明

蜀岭西来抱驿楼，？河东去接淝流。地偏俗陋无车马，官舍常扃绿树稠。
宿�河驿
作者：李裕
朝代：明
体裁：七言绝句

蜀岭西来抱驿楼，�河东去接淝流。地偏俗陋无车马，官舍常扃绿树稠。
寓徐州送友人还江南
作者：李裕
朝代：明

古沛通南甸，州城接吕梁。吴山烟树暗，淮海水云长。草色侵衣绶，花香入酒觞。扬舲日暮发，临别思茫茫。
寓榆林送彰武伯杨总戎出塞
作者：李裕
朝代：明

桓桓窦车骑，兵略孔明才。喜睹军声振，应知虏气摧。晓经月支水，宵上白登台。会扫边氛尽，燕然勒石回。
寓秦送处士还南昌
作者：李裕
朝代：明

终岁客西秦，家山入梦频。如何万里道，又送故乡人。细雨楚山晓，轻云陇树春。东湖宜结屋，孺子可为邻。
对酒感怀漫赋
作者：李裕
朝代：明

半醉簪花出杏园，玉骢嘶过五门前。岂无绿酒酬佳节，坐对青山忆去年。蛱蝶有情嫌我懒，名花底事向谁怜。娇娘莫惜罗裙涴，看取腰肢醉后妍。
将进酒
作者：李裕
朝代：明

白日向西逝，黄河竟东流。河流不复返，日逝那能留。人生得几时，一日怀百忧。昨日垂绿发，今朝雪盈头。且须列鼎罗珍羞，琼浆玉液浮金瓯。山花葳蕤红紫稠，此时不饮将焉求。但看古来歌舞地，寒烟野草成荒丘。
山中古庙
作者：李裕
朝代：明

日午山行处，重峦隐古祠。虚廊饶鼠迹，破牖锁蛛丝。花落人何在，云归鸟不知。停骖坐来久，拂藓认残碑。
岐阳早行怀乡友邹玉瓒
作者：李裕
朝代：明

风静漏声彻，天清晓色分。草凋原上露，月没岭头云。飘薄谁怜我，栖迟更忆君。江南与江北，无字寄殷勤。
巡按关西月夜舟泊卫辉有怀
作者：李裕
朝代：明

秋风激上苑，持节向秦京。山月临函谷，官舟泊卫城。亲闱频入梦，子舍总关情。圣泽云须报，宁辞万里行。
巢县山行遇雨
作者：李裕
朝代：明

晓度金庭山，夕过白龙峡。两峰争巑岏，乱石相倾压。向背林木森，险斜蹊径狭。数声猿啸哀，自在莺啼恰。阴岩古松树，偃蹇露鲜甲。三五田舍翁，隔溪荷锄锸。云气竟濛濛，雨声常霎霎。泥途讵可登，急涧良难涉。仆夫已劳瘁，疲马力尤乏。岂不惮驰驱，皇恩未覃洽。
师家庄闻笛
作者：李裕
朝代：明

两岸蛩声切，前林笛韵清。乡心与秋思，耿耿梦难成。
开河夜行
作者：李裕
朝代：明

日落烟水暝，秋声浦树多。船头闻犬吠，知己近开河。
忆扬州夜市
作者：李裕
朝代：明

楼台灯火万家明，况复通宵歌管声。二十四桥今寂莫，月光空自锁重城。
怀肃四兄暨诸兄弟
作者：李裕
朝代：明

青青原上草，鹡鸰飞复鸣。何日南湖上，连床听雨声。
成化辛卯八月望日遣祀文信国因赋
作者：李裕
朝代：明

宋祚日益微，北元恣凭陵。公归在田野，奋出罔顾身。无乃扶纲常，忍视大厦倾。累陈备禦策，宰执以迂称。皋亭时见留，间关度仪真。幸而脱虎口，饥食馀糁羹。乘舻潜入温，王室图复兴。君亲痛在念，崎岖奔沧溟。诸镇遍移檄，到处皆元兵。岂无勤王者，势孤力弗胜。仓卒饭五坡，被执径北平。绝粒乃复苏，哀歌叹零丁。召见固不屈，岂惮丞相夌。不寝伤国亡，数载拘幽囹。人生异禽兽，所贵义与仁。公负刚烈姿，持执犹坚真。慷慨论大义，从容以就刑。精忠贯星日，劲气凌苍冥。所学圣贤事，诚不愧所生。煌煌照汗竹，名垂万古馨。
折杨柳
作者：李裕
朝代：明

东风道上杨柳枝，几多攀折送别离。长枝折尽短枝长，明年仍旧含烟垂。
拟古
作者：李裕
朝代：明

今晨揽衣起，及此春禽鸣。东风渐微和，草木亦已荣。矫首怀所思，所思伤我情。不如且命酒，真宰殊冥冥。
早发胶州往沂与叶方伯马上一日耳目所闻见各成古诗
作者：李裕
朝代：明

轻飙屏氛翳，天际无纤瑕。曙河颓坤维，残月明窗纱。满野乱号鸡，隔林起栖鸦。寂寥对短炬，悽恻闻悲笳。征骖命夙驾，玉勒黄金騧。翩翩渡胶河，悠悠徂琅琊。崒嵂山万重，逶迤路三叉。惊湍激漰湃，深谷虚谽谺。陉岘抗亭馆，隈隩藏人家。细流抱村曲，险径沿崖斜。缘危试扪葛，涉深还问槎。徒旅惮路遥，疲马倦鞭挝。行行虽云苦，往往得景嘉。山连远峰叠，溪断芳丛遮。笙簧林间鸟，鼓吹池中蛙。空洞啸虎豹，陡涧潜龙蛇。岫列若围屏，树密如排衙。仙宫绕层阿，閒敞静喧哗。烟岚互明灭，竹木相交加。武陵远相似，山阴奚足誇。平生惬幽旷，爱此停征车。休憩倚茂松，披拂搴馀葩。道人意勤绻，留我饭胡麻。山盘荐细韭，涧水烹新茶。青童抱绿绮，朱颜双髻丫。白雪翻素手，清响殊琵琶。是时微雨收，夕照笼馀霞。缥缈川原迥，徘徊瞻望赊。不其閒火牛，潍水空囊沙。斯人已沦谢，往事堪伤嗟。昨日齐城中，百卉方萌芽。薰风忽南至，绿柳连青葭。匪徒时物变，不觉鬓已华。行迈犹靡靡，飘泊天一涯。安如东陵侯，学种青门瓜。
时会毕都宪于镇江设燕驿楼
作者：李裕
朝代：明

铁瓮城高碧树秋，故人相迓指瓜洲。几年间阔为君写，斗酒殷勤招我留。烟磬数声京口寺，风帆一片海门舟。驿亭醉倚朱栏曲，忆着前朝草木愁。
明教松阴
作者：李裕
朝代：明

荒台日暮乱飞鸦，教弩人亡事已赊。独有苍松四时色，层阴长护梵王家。
春夜
作者：李裕
朝代：明

夜深庭院寂无哗，宝鸭香消烛影斜。倚遍栏干眠未得，几枝寒月浸梨花。
春寒
作者：李裕
朝代：明

细雨疏风暖尚遥，琴书客邸更萧条。怪来杨柳眉犹蹙，残雪墙阴未尽消。
晓渡孤山
作者：李裕
朝代：明

峡口猿啼月影残，满林风露怯衣单。平明行尽山头路，无数奇峰马上看。峰峦崒嵂水潺湲，绿树重重路几湾。想有山僧住山顶，时闻钟磬白云间。
晓渡孤山·其一
作者：李裕
朝代：明

峡口猿啼月影残，满林风露怯衣单。平明行尽山头路，无数奇峰马上看。
晓渡孤山·其二
作者：李裕
朝代：明

峰峦崒嵂水潺湲，绿树重重路几湾。想有山僧住山顶，时闻钟磬白云间。
晚渡淮
作者：李裕
朝代：明

日晚渡黄河，风清浪花小。舟势疾于飞，移时入淮口。
晚过安边营
作者：李裕
朝代：明

落日黄云惨，荒营草木枯。三边烽火接，万里客心孤。战骑沙尘染，征袍雨雪濡。曾闻范招讨，于此破强胡。
望泰山
作者：李裕
朝代：明

五岳宗泰岱，诚哉独峥嵘。迢遥亘千里，磅礴分徐青。戟列群峰出，翠压危石层。扰扰苦行役，望之幽兴生。安得跻绝顶，举手擎苍冥。
李白酒楼
作者：李裕
朝代：明

曾骑五花马，山水恣遨游。一去无消息，空存旧酒楼。
杨花白
作者：李裕
朝代：明

杨花三月春，颠狂逐风舞。绵轻絮薄太无情，漠漠纷纷渡江渚。佳人见此独含悲，把臂蹋歌双泪垂。天长水阔思未已，杨花一去无时归。
梅隐为丁仕器题
作者：李裕
朝代：明

剑城之西剑江隈，人家矗矗多楼台。中有高人好奇古，屋前屋后多栽梅。冰姿潇洒心如铁，花林风动飘香雪。临轩独对襟抱冲，节操应知共贞洁。有时树底笑弹棋，有时花前调素丝。吟馀东阁酒醒处，梦结罗浮月上时。？？岂同陶径菊，清癯绝胜梁园竹。逋仙去后久寂寥，喜有高人继芳躅。
梅隐为丁仕器题
作者：李裕
朝代：明
体裁：古风

剑城之西剑江隈，人家矗矗多楼台。中有高人好奇古，屋前屋后多栽梅。冰姿潇洒心如铁，花林风动飘香雪。临轩独对襟抱冲，节操应知共贞洁。有时树底笑弹棋，有时花前调素丝。吟馀东阁酒醒处，梦结罗浮月上时。��岂同陶径菊，清癯绝胜梁园竹。逋仙去后久寂寥，喜有高人继芳躅。
次宋编修显夫南陌诗四十韵
作者：李裕
朝代：明

丽质过邯郸，春风直几钱。送情怜眼艳，凝伫觉身偏。霞澹斜侵雁，云轻巧衬蝉。芳金摇翠勒，暖玉藉绒鞯。脸媚风初信，眉弯月未弦。绿深芳草雨，红绽碧桃天。却扇羞花落，褰裳妒酒翻。关心时浅笑，忆别自微言。绦脱浓香暖，巾缨腻粉斑。幽期只窨约，私语每防閒。田木须连理，吴梅易引涎。襦长腰并柳，袜小步移莲。枕障熏沈水，屏围画远山。体轻嫌蔽膝，指嫩瑩彄环。怅荡元非醉，朦腾不为眠。绣盘花猗傩，锦就字洄联。锁合沈鱼夕，筝閒少雁寒。美人何杳杳，良夜独漫漫。乍见都疑梦，相逢信契仙。怜才多婉娩，倚态转翩妍。璧月红窗外，银河碧树边。幔轻云影动，帘静浪纹悬。裙薄绡长皱，裀重锦未蔫。妆台宜向日，舞袖欲随烟。鸡舌遥闻韵，猩唇厌授餐。深衣留唾碧，系帛表心丹。只忆愁肠断，宁知别绪牵。宝钗分凤翼，钿合寄龙团。红豆膏凝箧，文鹓绣作繁。凄迷千日酒，惆怅五云轩。楚女窥墙日，文园病渴年。合欢连组带，解佩杂芳荃。缨断风前烛，香偷别后筵。额黄红粉澹，泪颗绀珠鲜。苔迹和尘印，花阴带露穿。时时伤往事，故故寄新篇。人去愁千叠，心伤恨万端。蝶晴随絮远，莺晓怨春残。梦好心多感，情深意已传。蘼芜空满地，欲赠思依然。
次宋编修显夫南陌诗四十韵
作者：李裕
朝代：明
体裁：五言排律

丽质过邯郸，春风直几钱。送情怜眼艳，凝伫觉身偏。霞澹斜侵雁，云轻巧衬蝉。芳金摇翠勒，暖玉藉绒鞯。脸媚风初信，眉弯月未弦。绿深芳草雨，红绽碧桃天。却扇羞花落，褰裳妒酒翻。关心时浅笑，忆别自微言。绦脱浓香暖，巾缨腻粉斑。幽期只窨约，私语每防閒。田木须连理，吴梅易引涎。襦长腰并柳，袜小步移莲。枕障熏沈水，屏围画远山。体轻嫌蔽膝，指嫩莹彄环。怅荡元非醉，朦腾不为眠。绣盘花猗傩，锦就字洄联。锁合沈鱼夕，筝閒少雁寒。美人何杳杳，良夜独漫漫。乍见都疑梦，相逢信契仙。怜才多婉娩，倚态转翩妍。璧月红窗外，银河碧树边。幔轻云影动，帘静浪纹悬。裙薄绡长皱，裀重锦未蔫。妆台宜向日，舞袖欲随烟。鸡舌遥闻韵，猩唇厌授餐。深衣留唾碧，系帛表心丹。只忆愁肠断，宁知别绪牵。宝钗分凤翼，钿合寄龙团。红豆膏凝箧，文鹓绣作繁。凄迷千日酒，惆怅五云轩。楚女窥墙日，文园病渴年。合欢连组带，解佩杂芳荃。缨断风前烛，香偷别后筵。额黄红粉澹，泪颗绀珠鲜。苔迹和尘印，花阴带露穿。时时伤往事，故故寄新篇。人去愁千叠，心伤恨万端。蝶晴随絮远，莺晓怨春残。梦好心多感，情深意已传。蘼芜空满地，欲赠思依然。
次宋编修显夫南陌诗四十韵
作者：李裕
朝代：明

丽质过邯郸，春风直几钱？送情怜眼艳，凝伫觉身偏。
霞淡斜侵雁，云轻巧衬蝉。
芳金摇翠勒，暖玉藉绒鞯。
脸媚风初信，眉弯月未弦。
绿深芳草雨，红绽碧桃天。
却扇羞花落，褰裳炉酒翻。
关心时浅笑，忆别自微言。
绦脱浓香暖，巾缨腻粉斑。
幽期只窨约，私语每防闲。
田木须连理，吴梅易引涎。
襦长腰并柳，袜小步移莲。
枕障熏沉水，屏围画远山。
体轻嫌蔽膝，指嫩莹彄环。
怅荡元非醉，朦腾不为眠。
绣盘花猗傩，锦就字洄联。
锁合沉鱼夕，筝闲少雁寒。
美人何杳杳，良夜独漫漫。
乍见都疑梦，相逢信契仙。
怜才多婉娩，倚态转翩妍。
璧月红窗外，银河碧树边。
幔轻云影动，帘静浪纹悬。
裙薄绡长皱，裀重锦未蔫。
妆台宜向日，舞袖欲随烟。
鸡舌遥闻韵，猩唇厌授餐。
深衣留唾碧，系帛表心丹。
只忆愁肠断，宁知别绪牵。
宝钗分凤翼，钿合寄龙团。
红豆膏凝箧，文鹓绣作繁。
凄迷千日酒，惆怅五云轩。
楚女窥墙日，文园病渴年。
合欢连组带，解佩杂芳荃。
缨断风前烛，香偷别后筵。
额黄红粉淡，泪颗绀珠鲜。
苔迹和尘印，花阴带露穿。
时时伤往事，故故寄新篇。
人去愁千叠，心伤恨万端。
蝶晴随絮远，莺晓怨春残。
梦好心多感，情深意已传。
蘼芜空满地，欲赠思依然。
次祭酒虞伯生先生壁间韵
作者：李裕
朝代：明

八月一日滦河滨，西风白草长如人。城乌未栖角未起，落日砧杵连比邻。砧声砧声一何急，露寒孀妇抱衣泣。行人独向明月中，望断星河夜深立。
次谢鍊师简啸碧真人弈棋韵
作者：李裕
朝代：明

万寿宫前鹤发翁，箨冠千叶戴芙蓉。经行岩洞骑黄鹤，叱咤风霆起白龙。世外弈秋谁复见，山中玉质记曾逢。秋深琪树连云碧，怅望丹霞第几重。
次韵杨编修仲礼奉引法驾之作
作者：李裕
朝代：明

清游小队肃都城，夹骑黄麾拂晓晴。仙岛云霞扶日上，紫垣星宿属天行。龙旂却傍重轮驻，雉扇徐分九彩明。共喜太平多扈从，愿因作颂著休声。
武林杂兴
作者：李裕
朝代：明

楼阁参差细雨，帘栊料峭轻寒。人去空馀燕子，春来休倚阑干。
江上晚行
作者：李裕
朝代：明

昨日淮西渡，今宵江上行。波明山月出，岸阔海潮生。渺渺孤帆影，寥寥一雁声。羁怀耿不寐，况复寺钟鸣。
江行
作者：李裕
朝代：明

茫茫菰草绿于蓝，渺渺长江白如练。兰舟晚溯急流中，戏浴轻鸥没还见。
洛阳路
作者：李裕
朝代：明

刘郎骑马出南陌，陌上桃花迷马色。梦逐游丝看春日，一夜东风杏花白。欲归不归思故乡，燕女缓带双鸳鸯。明朝别辔向何处，旭日晴烟洛阳路。
淮浦春融
作者：李裕
朝代：明

百花如绣草如烟，正是阳和三月天。到处物华堪玩赏，长淮犹觉更芳妍。
渡口驿道中
作者：李裕
朝代：明

烟暝夕阳尽，投林倦鸟栖。谁家人捣练，惊起过河西。
渡扬子江
作者：李裕
朝代：明

晓经扬子渡，画舸一帆轻。潮满金山口，云连铁瓮城。江豚吹浪白，海日照林明。果是中泠水，滔滔分外清。
渭河早行
作者：李裕
朝代：明

官途乘晓霁，香露湿行旌。凉月疏林影，晨鸡远店声。雁来秦塞曲，马度渭川平。闻道边烽熄，封章达汉京。
游感山寺
作者：李裕
朝代：明

水绕山围紫翠堆，梵宫高倚白云隈。平阶新笋参差出，空涧幽花次第开。万壑松声风递过，满溪云气雨将来。惟存甘露荒亭在，寂莫年年长绿苔。
滋阳道中
作者：李裕
朝代：明

征车向晓出城东，驿路迢迢去不穷。茅屋近通颜子巷，云山遥护鲁王宫。半溪衰柳清霜后，几处鸣蝉落照中。乡思不堪肠欲断，汶河桥上数归鸿。
用韵写怀
作者：李裕
朝代：明

征车两月道途间，王事驱驰未得还。杨柳却随春到绿，鬓毛先向老来斑。菊松久忆荒三径，章疏应无上九关。堪笑酂侯曾系狱，祇缘名就不归山。
登九龙山
作者：李裕
朝代：明

龙山高出鲁城南，暇日登临一驻骖。万壑声寒飞远瀑，九峰云尽蔼晴岚。崇冈环抱先贤庙，小径斜通古佛庵。喜有邹人孟博士，相随坐石纵清谈。
登岘山绝顶
作者：李裕
朝代：明

岧峣大岘跨徐青，万叠奇峰翠黛凝。山杏烟深才放蕊，碧溪春暖尚流冰。晴云渐觉山腰起，旭日遥从海底升。今日登临兴非浅，扪萝直上最高层。
登州游香岩寺
作者：李裕
朝代：明

梵王楼阁碧层层，杖屦缘岩试一登。牛岛云开青嶂出，龙池风静绿波澄。数株不老禅关柏，一盏长明佛窟灯。始觉浮生空系累，如何物外有閒僧。
登泰山
作者：李裕
朝代：明
体裁：七言律诗

历遍群山夕照催，恍疑身到紫霄回。汉秦封禅俱无迹，唐宋碑铭半是苔。紫气常时凝御帐，岚光彻夜映仙台。英灵岂独为霖雨，又与天朝产异材。
登渭川山寺
作者：李裕
朝代：明

招提俯崇巘，台阁林木翳。攀跻登上头，喜得纵遐睇。维时宿雨收，野色开新霁。崒嵂终南高，微渺河流细。涧猿号林隈，石溜泻岩际。花洞鹤随行，霜蹊马经踶。清洒涤心神，迥旷超尘世。门迓一缁叟，振锡被毡罽。自说元季人，于今百十岁。相与谈无生，了悟寂中意。何如君恩深，方兹民社寄。暂憩出禅关，歘惊渭泮济。行行幽抱繁，怅然赋新制。
直河遇李大参自陜来
作者：李裕
朝代：明

昔别浐水浔，今逢直河口。间关十馀年，相看俱白首。
相逢曲
作者：李裕
朝代：明

郎骑白马妾驾车，妾车辘辘郎马嘶。相逢且莫相怜爱，妾家只在五门西。
秋千词
作者：李裕
朝代：明

晴光几日飘游丝，幽窗小影含绿姿。卫娘新画双蛾浅，笑觅秋千下平苑。长绳袅碧垂垂动，盘桓宝髻摇金凤。华缨杂佩迎绪风，越罗半曳春烟重。紫燕惊飞翠鸾立，行云欲坠柳花湿。盈盈娇粉腻巾红，暖玉团香春一色。秾芳如梦秦蘅老，墙阴榆荚青钱少。整衣重起为君寿，海阔河清镇相守。
秋日关中寄凤阳卫总戎
作者：李裕
朝代：明

岁晚清泉别，今秋各一方。霜威出塞曲，雁影度衡阳。路入秦关险，山连淮浦长。离情逐灞水，何日到濠梁。
秋日渡泾渭河
作者：李裕
朝代：明

茫茫芦雁起汀洲，落木萧森一片秋。客思满怀无处着，渭泾朝暮为谁流。
章丘晓过黉堂岭
作者：李裕
朝代：明

清晨驾征轮，驰驱陟崇巘。野树碧烟深，涧花红露泫。朝暾明曈昽，晴霞烂舒卷。石洞邃幽森，层崖屡回转。危峰茂草木，险径蚀苔藓。方踰重岭高，又涉清溪浅。入林惬阴翳，停车暂游衍。呼童斸树鸡，閒步觅松犬。穷跻体觉疲，遥睇抱逾展。贪访二贤踪，不知路迂远。堂基尽荒芜，古树空偃蹇。感怀赋新诗，俯石书藤茧。
经九曲池
作者：李裕
朝代：明

炀帝行宫俯蜀冈，木兰亭榭已荒凉。可怜九曲池中水，犹带哀音过柳塘。
肥城山行
作者：李裕
朝代：明

行尽平原路，今朝始入山。马前花气重，林外鸟声閒。草径缘冈曲，溪田趁水湾。孤钟夕阳寺，杳杳翠微间。
舒城怀古古舒子国汉颉羹侯作堰储水灌田至今赖之
作者：李裕
朝代：明

荒城十里枕龙眠，汉业于今已弃捐。惟有颉羹三堰在，舒民犹赖灌桑田。
舒城登观音寺偶会故人朱从善酌酒赓诗至晚而别
作者：李裕
朝代：明

役役苦连旬，偶得山水趣。龙冈势盘环，淝水奔回互。窈窕青莲宫，独倚云间住。石门青重重，松杉夹微路。殿隐翠微中，僧归夕阳处。飞溜溅香雪，宝树凝甘露。梵语空中闻，天花檐外雨。山开景觉媚，溪断人稀渡。超然惬所适，而复故人遇。扫石坐林阴，携手话平素。田家沽浊醪，野老荐香芋。赓句喜新联，谈空得缘悟。醉来恣游赏，跻高穷一顾。远近闾井分，参差峰峦聚。鹤巢万壑松，烟敛千村树。咫尺周瑜城，微茫颉羹墓。幽怀颇同调，徘徊不能去。更约芳春期，兹焉重游寓。
舟中遇同年吴圯宪副往洮泯兵备问余彼中风俗赋此答之
作者：李裕
朝代：明

洮泯苦寒地，自昔号西戎。板屋家家是，毡裘处处同。花开春暮后，猿啸雨馀中。居处须当避，南山瘴疠风。
舟次采石过山寺及登蛾眉亭
作者：李裕
朝代：明

驿楼当午停官棹，寺隐深林试一过。僧梵杳闻来上界，淮云遥望度新河。蛾眉亭下生青草，牛渚矶头漾绿波。一自骑鲸上天去，钓船空载月明多。
舟行三叉河
作者：李裕
朝代：明

鸡笼回首白云间，西入三叉路几湾。天际两峰青似染，舟人遥指是含山。
良店即事
作者：李裕
朝代：明

寺隐乔林杪，舟横古渡头。柳间双属玉，飞下荻芦洲。
芜城怀古
作者：李裕
朝代：明

一入芜城里，銮舆竟不归。尚馀萤火在，夜夜傍城飞。
莒州途中即事
作者：李裕
朝代：明

荷芰含风半吐花，平原万顷暗桑麻。数声布谷啼春雨，灯火前村有几家。
莒州道中
作者：李裕
朝代：明

尽日驰驱不惮劳，琅琊陵谷半蓬蒿。囊沙洲畔云初起，咒虎台前鸟自号。莒水东归沧海阔，蒙山斜倚穆陵高。不堪满目多遗事，马上吟馀首重搔。
蜀山雪霁
作者：李裕
朝代：明

冻雀无声万籁鸣，六花飞屑遍山城。日高风静寒光敛，留得琼峰映晓晴。
行路难
作者：李裕
朝代：明

行路难，路悠长，壮年委身事君王。明镜绿发能几时，不觉两鬓垂秋霜。君不见陆士衡，空叹华亭白鹤鸣。又不见张季鹰，秋风忽动江东情。人生富贵有天命，知机自古称为明。行路难，难为言。沧江一棹且归去，柴门深巷横云烟。
褒城道中
作者：李裕
朝代：明

褒斜通蜀汉，百折拥冈峦。崖际戍楼出，山腰栈道盘。霜林万叶尽，茅屋几家残。少憩鸡头石，猿啼落日寒。
赠人归江西
作者：李裕
朝代：明

春深琼岛轻阴碧，翠殿瑶阶甃文石。貂蝉侍中晓传诏，殿头急宣供奉入。玉音春暖珠琅琅，金篦屈折盘龙香。十年珥笔向左掖，锦衣白日归故乡。故乡归去隔江水，江上蘼芜一千里。短楫红船载燕女，少妇深闺怨游子。江头风急杨花飞，鹧鸪暮雨烟中啼。
赵村野望
作者：李裕
朝代：明

齐鲁两山断，徐淮一水通。霁天秋色远，楚塞度征鸿。
车遥遥
作者：李裕
朝代：明

车遥遥，马萧萧。东方向曙晨鸡号，送君西度灞陵桥。男儿英雄志四海，建功欲立侍中貂。消息无由闻，恩情日间阻。年去自年来，忧心祇自苦。惟愿车轮行坦途，莫登九折羊肠之险路。
过六盘山
作者：李裕
朝代：明

晓度六盘岭，崎岖三十程。岩泉近耳响，林鸟傍人鸣。使旆钻云过，肩舆冲雨行。谁知绝顶上，天色自晴明。
过发冠女仙庙
作者：李裕
朝代：明

天上香云拥碧鬟，山中大药驻红颜。千年仙去空尘土，半夜月明闻佩环。芳草不知前度绿，古苔浑似旧袍斑。自怜轩冕驰驱者，目送浮云不得閒。
过大岘山夜宿古寺
作者：李裕
朝代：明

名山奠青齐，东南势横亘。天际耸高峰，云间绕飞磴。穷崖绝险峻，急溜疾奔迸。风雨变阴晴，烟岚自朝暝。深林绿阴森，閒花红掩映。憩息惬茂松，登跻苦危径。禅宫倚崇冈，虚亭敞幽静。落日停征骖，阑干时一凭。野色望中遥，钟声坐来听。日暮哀清猿，羁愁乱孤兴。
过巢县黄山峡怀友人孔道甫
作者：李裕
朝代：明

峡口夏景清，平明下原隰。川回路迂远，征骑苦维絷。山势几断连，岚光时吐吸。憩石临清泉，迸流溅衣湿。穿林鸟声乱，摘菂花香袭。麦秀喜两岐，黎元颇安辑。故人山中居，肯顾侯门揖。囊无一文钱，惟有书盈笈。于今虽坎轲，鸟中孤凤立。文采自殊凡，终向梧桐集。
过莱阳
作者：李裕
朝代：明

田横岛外水云长，莱子城边百草芳。好鸟两山啼不歇，清风一骑到莱阳。
过许东鲁先生旧宅
作者：李裕
朝代：明

宁阳郭内啼莺处，共醉西楼忆往年。故宅重临人已逝，遗风尚在世空传。离披药圃迷荒草，寂莫吟坛锁夕烟。斜日东山重回首，汶河桥畔水潺湲。
过鹿皮子小玄畅楼
作者：李裕
朝代：明

隐君昔向金华住，坐爱双溪八咏楼。别起危檐更萧爽，未应前哲独风流。空山明月定谁好，野水閒云亦自秋。他日相从问清静，便须乘兴到林丘。
送兵部尹亚卿正言赴京
作者：李裕
朝代：明

圣主虚心想旧臣，徵书遥下墨花新。潮随彩鹢离南甸，星逐征轺近北辰。静听闾阎歌屏翰，坐看边檄息风尘。要将勋业追房杜，肯羡凌烟阁上人。
送叶审思北上二首
作者：李裕
朝代：明

晓际风霆上紫坛，夜吹箫管向人间。月明孤鹤三千里，知过吴山与越山。领得除书好便归，故山芝朮已应肥。神仙政苦多官府，不及閒云自在飞。
送叶审思北上二首·其一
作者：李裕
朝代：明

晓际风霆上紫坛，夜吹箫管向人间。月明孤鹤三千里，知过吴山与越山。
送叶审思北上二首·其二
作者：李裕
朝代：明

领得除书好便归，故山芝朮已应肥。神仙政苦多官府，不及閒云自在飞。
送崔弘道尹沅江
作者：李裕
朝代：明

几日沅江去，今朝别远人。吏曹多任法，令尹亦勤民。峡树烟中远，湘波雨后新。野人怀善政，露冕看行春。
送权讲主
作者：李裕
朝代：明

闻师采药向江南，禅衲亲持使者骖。鹿献野花来宝地，龙偷海藏出珠龛。丹砂傍石分秋水，灵草和烟度嶂岚。此日归来进天府，芝云朮露晓昙昙。
送王文学比玉教授宜兴
作者：李裕
朝代：明

诸生新进士，文学旧科名。经训知能事，才华况老成。高文惊吏部，小选得权衡。白发南州士，因君竟被荣。
送罗汝闻南还
作者：李裕
朝代：明

灵曜迭来往，气序恒代迁。自登青云衢，奄忽三十年。君从故乡来，念我世姻联。披轩叙暌阙，秉烛坐夜阑。笑谈未及已，驱车忽言还。惜兹相会难，中心增郁烦。清露萎秋草，凉飙激郊原。鲁酒倒玉壶，饯送泺水边。君归剑江去，而我之秦川。临期重踯躅，涕泪如流泉。南北两分袂，飞旆何翩翩。引领遥相睇，泰岳生云烟。情敦谅难忘，幽期结无缘。愿言慎操履，俯仰不愧天。
送虞都宪乃兄还浙
作者：李裕
朝代：明

风雨江头今日晴，琴书遥指向南行。青山历历引归思，疏柳依依关客情。乌府停骖一雁远，鸰原回首片云平。到家且喜梅花发，照水两枝春正横。
送赵鹏举之西台掾
作者：李裕
朝代：明

掾曹骑马赴西台，迢递关河几日回。秋草自随人去远，夕阳长共雁飞来。乱云荒驿迷秦树，落叶残碑有汉苔。最忆年年寒食节，华筵谁向曲江开。
送赵鹏举之西台掾
作者：李裕
朝代：明

掾曹骑马赴西台，迢递关河几日回？秋草自随人去远，夕阳长共雁飞来。
乱云荒驿迷秦树，落叶残碑有汉苔。
最忆年年寒食节，华筵谁向曲江开？
道中闻莺
作者：李裕
朝代：明

绿草蒙茸遍四郊，桃花飞尽柳阴交。行人正起伤春思，厌听黄鹂啭树梢。
采莲曲
作者：李裕
朝代：明

若耶溪边日欲西，处处女郎采莲归。浓妆艳艳照溪水，香风袭袭飘罗衣。兰桨轻摇下方沚，一双鸳鸯忽惊起。见此踌躇空自怜，征夫塞外何时旋。
采莲曲
作者：李裕
朝代：明

长歌短棹满前溪，溪上鸳鸯对对飞。莫向中流荡双桨，水波容易湿人衣。
长山道中
作者：李裕
朝代：明

三月齐川道，暄风马首生。才临淄水渡，又见益州城。龙渚烟云黑，牛山草树平。乾坤春意满，随处有啼莺。
闻砧并蟋蟀
作者：李裕
朝代：明

清夜萧条玉漏沉，谁家月下捣寒砧。数声到枕心应碎，况复阶前蟋蟀吟。
阳台引
作者：李裕
朝代：明

阳台张宴日将夕，长风吹秋欲无色。燕丹奉酒荆卿歌，于期感激动毛发。酒阑拂剑凭凌起，当筵直立相睥睨。髑髅青血凝冷光，西入咸阳五千里。白虹贯日日不死，祖龙犹是秦天子。人间遗恨独荒凉，袅袅哀声流易水。
青青淇园竹
作者：李裕
朝代：明

青青淇园竹，莫作乐中笛。吹出长相思，愁人头发白。
题六安安成寺
作者：李裕
朝代：明

烟萝十里映松林，几处香泉漱玉琴。试问老僧空寂处，閒云一片碧潭深。
题凉棚
作者：李裕
朝代：明

初昏火南贞，祝融气方赫。当空驾金轮，万方苦烦热。曰余疲薾躯，避炎计深拙。一室倚堂虚，僻陋嚣氛绝。丛条象云构，密叶成藻棁。插槿当篱牖，编篁作门闑。汲泉决渠分，种药为区别。径草翳不芟，园花纷可撷。燕嬉幽抱舒，閒睇生虑歇。既乏河朔饮，又无仲都诀。白团引新凉，石乳清心骨。悠悠念往时，光景何飘忽。广德欲悬车，子牟犹恋阙。暂同战胜者，兹焉坐深樾。
题天门山
作者：李裕
朝代：明

巨灵穿破碧崔嵬，中泻洪流去不回。独有天光与山色，时时随雨下江来。
题太真上马图
作者：李裕
朝代：明

骊山复道凌紫烟，云旓翠花晴拂天。君王先乘照夜白，龙光射日金洄旋。太真犹凭花鞯立，思入遥情迷曙色。暖香滞态娇若云，烂熳春风扶不得。杨花萦楹定谁主，蜀道渔阳总尘土。人间千古恨丹青，回首开元泪如雨。
题感山寺次涂太守恒孚车进士之韵
作者：李裕
朝代：明

宝刹环垣万竹脩，春风疋马昔曾游。花前酒醒杯仍酌，石上棋残局不收。僧梵有时来客座，佛灯常夜落渔舟。最怜甘露亭孤迥，百尺寒檐迫斗牛。
题济宁公馆壁间山水柬董宪副国器
作者：李裕
朝代：明

良工绘画应擅名，故向粉壁施丹青。青峦碧嶂粲如绮，溪桥流水空泠泠。烟树苍茫隐台阁，白昼寒风起岩壑。两峰嵯峨插九霄，飞瀑一帘半空落。古松偃蹇石崔嵬，小舟荡漾江水隈。春云如波扫不去，野花含笑年年开。我本当时云路客。到处山川多阅历。远观恍若太华之三峰，气势峥嵘薄星日。近观又似东岱之天门，悬崖双扇凌绝壁。平生逸兴独超然，静坐对之纷虑释。美人高趣倘在兹，乞归同买谢公屐。
题舒城龙梅山
作者：李裕
朝代：明

层峦叠巘倚天开，梅尉曾兹小隐来。一自乘云入仙去，烟霞空锁读书台。
题舒城龙眠山
作者：李裕
朝代：明

龙眠崇巘凌青汉，马跑飞流泻碧岩。一自李公归去后，祇遗书舍护松杉。
高唐早行
作者：李裕
朝代：明

征车晓出高唐城，行行数里天未明。晨星灿烂渐东上，银河淡荡将西倾。山寺疏钟云外度，马蹄踏遍溪桥路。轻裘冷烈怯霜风，旷野冥濛滃烟雾。东方向曙海气寒，沧波拥出黄金盘。阳乌空中曜灵彩，六合瞥素馀霞丹。穷壑阴霾尽消没，万象森森毕呈出。淑气冲融满太虚，一览顿令豁胸臆。驱驰渐远村落稀，栖鸟飞鸣绕树枝。儿童处处候樵牧，烟火家家勤早炊。车从伦镇暂停毂，三五村翁献醽醁。咨询风俗近何如，咸道身閒衣食足。安得天下苍生皆若斯，端为吾皇颂清穆。
龙山驿偶作
作者：李裕
朝代：明

驿路通山谷，人家傍驿亭。芋田和雨种，竹牖带烟扃。沙浅溪流碧，春深野烧青。一樽聊自酌，高咏欲谁听。
游湖山
作者：李见龙
朝代：明

白日愁无遣，青山兴未孤。板桥缘涧补，木屐信藜扶。苔色浮碑字，榕阴落酒壶。他乡拚醉好，归梦亦西湖。
偶步郊外僧舍
作者：李觉斯
朝代：明

野径云深杖屡幽，竹风松影共悠悠。偶来分得禅家榻，静看西山一片秋。
偶步郊外僧舍
作者：李觉斯
朝代：明
体裁：七言绝句

野径云深杖屦幽，竹风松影共悠悠。偶来分得禅家榻，静看西山一片秋。
双烈诗
作者：李觉斯
朝代：明

君不见，枝上花，朱丹并蒂摇丹霞。又不见，花间月，圆似金盘皎如雪。一朝风起捲落英，银汉无声月轮缺。东飞片片西汎汎，蟾光惨淡烟水中。谁收破镜还天上，谁绾香魂归树丛。君心似石不可转，月意花情自深浅。秪道将军宝剑长，那知公子英姿短。良人一去画楼空，银筝锦瑟闭春风。已抛宿草埋新绿，肯把缘丝断旧红。愿作春绫握君手，愿作含珠入君口。愿作山前松柏枝，双双墓道长相守。郎如逝水去不回，妾似落花再难开。华山矶里有肠断，燕子楼头无梦回。且教一死酬君爱，犹恐君情不相待。故将千载绿珠愁，忙解湘灵二妃佩。当时歌发孟才人，一声红粉委黄尘。如君慷慨英雄志，比翼连枝亦报恩。莫言艳骨沉荒土，烈烈芳魂自千古。相期生死不相离，离恨天应君独补。地久天长日月孤，人间能几女专诸。只愁文伯宫中伴，亦有扁舟入五湖。
双烈诗·其一
作者：李觉斯
朝代：明

君不见，枝上花，朱丹并蒂摇丹霞。又不见，花间月，圆似金盘皎如雪。一朝风起捲落英，银汉无声月轮缺。东飞片片西汎汎，蟾光惨淡烟水中。谁收破镜还天上，谁绾香魂归树丛。君心似石不可转，月意花情自深浅。秪道将军宝剑长，那知公子英姿短。良人一去画楼空，银筝锦瑟闭春风。已抛宿草埋新绿，肯把缘丝断旧红。愿作春绫握君手，愿作含珠入君口。
双烈诗·其二
作者：李觉斯
朝代：明

愿作山前松柏枝，双双墓道长相守。郎如逝水去不回，妾似落花再难开。华山矶里有肠断，燕子楼头无梦回。且教一死酬君爱，犹恐君情不相待。故将千载绿珠愁，忙解湘灵二妃佩。当时歌发孟才人，一声红粉委黄尘。如君慷慨英雄志，比翼连枝亦报恩。莫言艳骨沉荒土，烈烈芳魂自千古。相期生死不相离，离恨天应君独补。地久天长日月孤，人间能几女专诸。只愁文伯宫中伴，亦有扁舟入五湖。
夏日同陈梅臣洪药倩诸子过芥庵访天然和尚
作者：李觉斯
朝代：明

息影久闭关，烟景隔城市。山色不到门，鸟音少入耳。兹来扣禅扉，风物何清美。林深暑气薄，百卉献朱紫。荷香扑面来，鸟语奏宫徵。泠泠清磬声，袅袅茶烟起。山僧智慧人，大阐宗门旨。法华自庄严，指授皆正始。啜我以新茗，复茹以芳芷。相对共清言，行行聊且止。兴尽复弹棋，形神俱豁尔。笑玩世间人，那能不禅喜。
寄怀李子木
作者：李觉斯
朝代：明

好鸟择高木，潜鳞避急湍。人世居处间，宁不审所安。嗟予陈朽人，息影依林峦。言笑虽寡俦，俯仰聊自宽。中夜发浩歌，远念平生欢。遵养嘉若人，静气如幽兰。植根露畹中，扬芬紫气端。一枝独高寄，野衲相盘桓。只今天地间，世道何漫漫。朔风特地来，扑面殊辛酸。愿保青松姿，为加白石餐。万事付东流，静似观波澜。耿耿长有怀，素心托飞翰。
寄怀李子木·其一
作者：李觉斯
朝代：明

好鸟择高木，潜鳞避急湍。人世居处间，宁不审所安。嗟予陈朽人，息影依林峦。言笑虽寡俦，俯仰聊自宽。中夜发浩歌，远念平生欢。遵养嘉若人，静气如幽兰。植根露畹中，扬芬紫气端。一枝独高寄，野衲相盘桓。只今天地间，世道何漫漫。朔风特地来，扑面殊辛酸。
寄怀李子木·其二
作者：李觉斯
朝代：明

愿保青松姿，为加白石餐。万事付东流，静似观波澜。耿耿长有怀，素心托飞翰。
寇乱后邝湛若访予滁署有诗志感次韵答之
作者：李觉斯
朝代：明

寥落堪称草莽臣，忧怀无泪可沾巾。试观载道流离者，谁复当年丰乐人。烽火遥连三月雨，啼鹃空送百花春。烦君过我荒斋署，野菜盘餐话苦辛。
山房独坐
作者：李觉斯
朝代：明

秋空生午凉，独坐了无事。山色排闼来，经声出幽寺。
己卯重九日御赐花糕志感
作者：李觉斯
朝代：明

敕使传餐出尚方，微臣今又拜恩光。玉团蜜润云为丽，腻粉花蒸雪作香。一食可能忘帝力，分来聊且佐萸觞。小人有母馀皆食，独念君羹未得尝。
忆归
作者：李觉斯
朝代：明

此身久欲乞将归，其奈君恩未忍违。拙不济时才具短，淡无滋味宦情微。愁中客久人偏老，海曲春深蕨正肥。十载别来乡梦切，白云遥睇几沾衣。
戊寅除夕书怀
作者：李觉斯
朝代：明

轻风剪剪袭寒貂，独酌椒觞客思遥。百岁浮生过半世，一年人事止今宵。中原戎马纷蹂躏，故国音书久寂寥。已觉伤心懒回首，可堪重度岁华朝。
早朝
作者：李觉斯
朝代：明

晨钟初罢夜迟迟，佩玉趋跄拜凤墀。盛世喜逢周礼乐，微臣又睹汉威仪。六龙高拥祥光渺，三殿晴开曙色熹。独愧年来空染翰，孤忠何以报明时。
智仙祠
作者：李觉斯
朝代：明

醉翁醉去已冥冥，当日何人作此亭。不是相逢骢马使，可谁复识智仙名。溪山创出非无力，祠宇新开若有灵。今我到来几怀古，满帘香静一灯青。
望峄山
作者：李觉斯
朝代：明

秀色分齐鲁，高峰表岱宗。秦碑如尚在，欲破白云封。
玉河春水
作者：李觉斯
朝代：明

一水自盈盈，寒流春更清。仙源分太液，远派接蓬瀛。日暖沙凫浴，花明锦浪生。沧浪兴不浅，聊此濯尘缨。
珠江临眺呈西樵诸公
作者：李觉斯
朝代：明

独上虚亭望，瀰茫烟水分。残潮荡晴日，村火照江云。隔浦张渔网，前汀集雁群。云林西去远，翘首重思君。
甲辰生朝
作者：李觉斯
朝代：明

半为石隐半顽民，兵燹丛中剩此身。岂不忧时常独愤，今能免世必须贫。江山有恨空怀古，岁月无情秪送人。八十年来成底事，头颅宁不愧君亲。
立秋日感怀
作者：李觉斯
朝代：明

世路升沉自有时，风尘回首不胜悲。连朝雨过千山润，昨夜秋来一叶知。万事从今聊复尔，百年将尽欲何之。孤怀到此偏惆怅，读罢残篇有所思。
自燕都别孙鲁山同年三十载矣乱离之后信息杳然乙巳孟春买舟见访喜出意外奈有惠潮之游匆匆解缆未得尽欢许以春明归舟再晤意少慰也诗以纪之
作者：李觉斯
朝代：明

分手燕台几岁时，中原回首遂如斯。频年惜别情何限，特地遥临遇亦奇。共对今宵思昔日，却怜乐极转生悲。相逢不忍轻相别，还订春明后会期。
自述
作者：李觉斯
朝代：明

半亩新蔬圃，三间旧草堂。病馀身少健，春去夜犹凉。素友少来往，青编时较量。老怀堪独笑，无事亦悲伤。
访澹归师于篁溪
作者：李觉斯
朝代：明

往事忽如梦，回头好是閒。谁知烦恼障，只在市朝间。以我入林意，依君杖锡还。清言坐终日，幽兴正相关。
过吕公祠
作者：李觉斯
朝代：明

落日荒荒短鬓寒，片云回首即长安。悟来顿觉从前事，总是卢生梦里看。
采莲曲
作者：李觉斯
朝代：明

杨柳依依锁六桥，鵁鶄飞处渚莲飘。儿家生长西湖里，不识烟波万里遥。木兰轻舫荡平沙，双宿鸳鸯并蒂花。不学浔阳江上女，贩茶船上奏琵琶。
采莲曲·其一
作者：李觉斯
朝代：明

杨柳依依锁六桥，鵁鶄飞处渚莲飘。儿家生长西湖里，不识烟波万里遥。
采莲曲·其二
作者：李觉斯
朝代：明

木兰轻舫荡平沙，双宿鸳鸯并蒂花。不学浔阳江上女，贩茶船上奏琵琶。
雁字
作者：李觉斯
朝代：明

佣书岂为稻粱谋，鸟迹原来翰墨俦。半札题残烟渚月，几行书破碧天秋。到来远带征人信，看去长萦少妇愁。自是斯文多羽翼，五云高处任悠悠。
雯溪馆
作者：李觉斯
朝代：明

聊从溪畔结云窝，门径阴深长薜萝。春到桃花人迹少，夜来蕉叶雨声多。有时倚槛观潮信，无事携壶听鸟歌。最爱幽栖绝尘世，生涯且暂寄烟波。
颁历日恭遇皇子诞生志喜
作者：李觉斯
朝代：明

正逢玄朔承阳候，更喜黄离肇瑞来。主器荐霞分凤穴，符祥少海祀龙媒。云垂玉尺光犹绕，露挹金茎掌乍开。洵是重光归圣德，好将和律奏高台。
题顽石园
作者：李觉斯
朝代：明

人拟陶彭泽，书传郭橐驼。壶觞人事少，笔墨客情多。曲径半修竹，平畴尽绿莎。春来晴更好，时有鸟儿歌。
别单竹楼还金陵
作者：李言恭
朝代：明
体裁：七言律诗

几年作客共湘川，君去秦淮独惘然。数幅征帆秋水渡，一声鸿雁夕阳天。从今不下延徐榻，何日重来访戴船。吴地故人如有问，乡心常在月明前。
卧佛寺牡丹
作者：李言恭
朝代：明
体裁：五言律诗

不道空无色，花光照酒杯。祇疑天女散，绝胜雒阳栽。香与青莲合，阴随贝叶来。佛今眠未起，说法为谁开。
山居乐二首
作者：李言恭
朝代：明

一径杳无车马，万山忽有人家。相问不知岁月，惟见开花落花。夜静白云鹤睡，春深红树莺啼。若问幽栖何处，胡麻流出山溪。
山居乐二首·其一
作者：李言恭
朝代：明

一径杳无车马，万山忽有人家。相问不知岁月，惟见开花落花。
山居乐二首·其二
作者：李言恭
朝代：明

夜静白云鹤睡，春深红树莺啼。若问幽栖何处，胡麻流出山溪。
晓发应城
作者：李言恭
朝代：明

古道风烟接，天涯晓梦迷。猿啼千树露，人过一村鸡。远浦余灯暗，隔林残月低。此时有高卧，予独愧羁栖。
晓渡
作者：李言恭
朝代：明

烟树晓栖鸦，长汀带白沙。中流聊击楫，新水快浮槎。云与人争渡，春随客到家。遥知飞彩日，开满石城花。
李佥宪招饮黄鹤楼
作者：李言恭
朝代：明
体裁：七言律诗

胜地惭非作赋才，清尊今向大江开。当年黄鹤云中去，何处梅花笛里催。风起潮声喧岛屿，日斜帆影上楼台。相逢俱是他乡客，衰草涔阳漫复哀。
村晚
作者：李言恭
朝代：明

山下数声犬吠，村中几处人归。短笛醉横牛背，斜阳正对柴扉。
汉江城楼
作者：李言恭
朝代：明

楼阁依山出，城高逼太空。帆樯入烟雾，波浪过帘栊。灯火深林里，星河流水中。人家半渔者，蓑笠挂秋风。
登真定天宁阁
作者：李言恭
朝代：明
体裁：七言律诗

崚层台殿倚星缠，梵语钟声下界传。雪霁云山供上客，夜深灯火散诸天。城头高出滹沱水，槛外寒浮大陆烟。一眺中原千载思，到来不独为逃襌。
花朝
作者：李言恭
朝代：明
体裁：五言律诗

二月寒犹峭，燕山雪未消。春来无草色，病里又花朝。鸿雁乡书断，关河旅梦遥。武陵溪上约，今已负渔樵。
访杨逸人山居
作者：李言恭
朝代：明

野人高卧处，只在白云颠。绝壁疑无路，深林忽有烟。门开千树上，犬吠一峰前。尔亦扬雄辈，山中独草《玄》。
送仲弟南还有怀老亲
作者：李言恭
朝代：明
体裁：七言律诗

无限离愁匹马前，况多风雨断鸿边。板舆未得归潘岳，春草何堪送惠连。伏枕梦回沧海月，登临望极白云天。飘零若见高堂问，双鬓休言异昔年。
送陈玉叔郡守淮阴
作者：李言恭
朝代：明
体裁：五言律诗

别思深难遣，离魂暗欲销。人随流水去，心共暮云遥。野市悬高岸，江城响夜潮。所嗟相忆处，风雨正萧萧。
题补陀
作者：李言恭
朝代：明
体裁：七言律诗

五岳三山总浪游，法门高敞海天秋。窗前云气蛟龙起，槛外波涛岛屿浮。月映宝珠明上界，星随灯火散中流。黄尘白发真无赖，彼岸慈航何处求。
杂咏
作者：李詹
朝代：明

舍后桑枝嫩，畦西薤叶稠。陂塘春水满，稚子解撑舟。
过成山
作者：李让
朝代：明
体裁：七言律诗

节届清和雨乍收，郊园景物不胜幽。桃红李白难经夏，海碧山青不计秋。风送潮声惊过客，云开水面起飞鸥。载持君命恩惟重，一岁慇勤两度游。
正统己巳避寇蚬冈
作者：李谦
朝代：明

长笛亭前远近村，邮亭系马对芳尊。山收宿雨云归洞，岸阁枯芦水落痕。世故炎炎随处有，风尘荏苒几家存。临风不用悲华发，戍角一声还断魂。
九日登黄岭
作者：李贞
朝代：明

西风吹雁群，万里尽寒云。羽檄正南下，悲笳不可闻。黄花迎客笑，红树共人醺。懒纵风尘目，青山且对君。
云淙为陈秋涛宗伯赋
作者：李贞
朝代：明

石梁跨奔濑，长夏似清秋。一水绕幽径，千峰当倚楼。风来泉语近，云尽水光浮。莫恋东山乐，苍生望未酬。
从军行
作者：李贞
朝代：明

剑佩芙蓉秋水明，孤忠自许命全轻。长安一片笙歌月，不照卢龙塞外情。
别诗
作者：李贞
朝代：明

之子木兰舟，送送荷花浦。荷花解迎人，浅水停柔橹。花笑人含愁，人恨花无语。徘徊水云间，忽地妒风雨。红颜易凋谢，问花谁是主。长怀不断丝，悠悠千万缕。莫教秋老时，空怜子心苦。
刻张仲师遗稿感赋
作者：李贞
朝代：明

物在人亡风月残，一篇遗草墨花寒。可怜露冷猿啼夜，展向灯前不忍看。
古别诗
作者：李贞
朝代：明

春风飘客情，春色泥行李。迢迢长安道，磊磊浪游子。喜我平生亲，载酒垂杨里。下马藉芳草，大釂欢不起。何知别离难，醉去失天地。更惠苍龙精，雌雄宛相似。东海歼长鲸，西山斩妖兕。不邀竹帛名，愿以雪国耻。服之永无斁，与尔同生死。
听松
作者：李贞
朝代：明

幽人卧松云，偏向云深处。飒飒苍龙吟，千山响风雨。
和邓虚舟镜园诗
作者：李贞
朝代：明

海上书频去，松间石屡移。阁邻仙子宅，名拟习家池。客到应留饮，谁堪共和诗。参天金粟影，宁羡桂林枝。
咏怀
作者：李贞
朝代：明

蟾蜍蚀明月，浮云翳长空。能令一心人，对面不相逢。贫士难为器，贫女难为容。岂不思君兮，君之门九重。猛犬吠狺狺，谒者不为通。弃置勿复陈，蛾眉妒入宫。我家罗浮下，遥接仙人居。珠树蔽璇宫，瑶台千尺馀。我昨采药去，长跪授玉书。其字皆鸟迹，读之尘心除。吐纳沆瀣气，摇曳云霞裾。木客飞迎人，山都笑而呼。世路多崄巇，何如白云庐。会当生羽翼，飘飘凌天都。
咏怀·其一
作者：李贞
朝代：明

蟾蜍蚀明月，浮云翳长空。能令一心人，对面不相逢。贫士难为器，贫女难为容。岂不思君兮，君之门九重。猛犬吠狺狺，谒者不为通。弃置勿复陈，蛾眉妒入宫。
咏怀·其二
作者：李贞
朝代：明

我家罗浮下，遥接仙人居。珠树蔽璇宫，瑶台千尺馀。我昨采药去，长跪授玉书。其字皆鸟迹，读之尘心除。吐纳沆瀣气，摇曳云霞裾。木客飞迎人，山都笑而呼。世路多崄巇，何如白云庐。会当生羽翼，飘飘凌天都。
壬午九日同卢乃来诸子登粤秀山
作者：李贞
朝代：明

九日黄花节，三秋白雁来。相携百雉上，长啸万山开。木落呼鸾道，云生朝汉台。羽书飞正急，城角暮吹哀。
夏日江上寄怀乔生兼讯黎美周归信
作者：李贞
朝代：明

扶离染就罗裙茜，江妃笑上芙蓉殿。亭亭翠盖倚酡颜，秾李夭桃叹衰贱。清溪女儿罢浣纱，蜻蜓艇子载琵琶。采菱歌怨江南暮，一夜风吹度落花。忆君遥在城南曲，七尺虾须拥寒玉。庭前榴火烧白云，南熏一洗清如沐。花渡头前金是塘，几回涉水行搴裳。闻道云英犹未嫁，相迎应学唱迎郎。
奉赠苏宇霖相国
作者：李贞
朝代：明

出门不返顾，遑问铁衣寒。自觉捐躯易，那知行路难。燕山成绝域，江右是长安。为问萧丞相，谁登大将坛。
寄简伯葵
作者：李贞
朝代：明

飞鸟号其群，鸣鹿求其友。与子为兄弟，夙昔同携手。我歌子起舞，子出我从后。由来两心醉，不在洽杯酒。羽翼忽当乖，心期中道剖。为别虽云遽，为欢亦已久。两意久不愆，分携复何有。勿以桃李艳，弃捐藜藿偶。勿以鸿鹄举，而忘牛马走。凛凛岁寒操，与子长相守。
寄陈卧子司理
作者：李贞
朝代：明

佳人南国擅风流，越布单衫雅好修。鸿鹄九天终远举，芙蓉一水杳难求。宝莲灯照千年室，玉树风生百尺楼。白苧歌残意何限，断猿奔雁不胜秋。
岭上逢乡人
作者：李贞
朝代：明

相逢遥极目，相见且停骖。我至自江右，君来从岭南。拊心悲国事，附耳说乡谈。去往俱惆怅，离离总不堪。
庚辰广州七夕
作者：李贞
朝代：明

露滴梧桐叶易残，夜看河汉转雕阑。如何天上成桥易，不似人间行路难。
怀仙志
作者：李贞
朝代：明

碧桃花底坐春朝，曾听莺声啭柳条。妙墨有灵兰气在，归云无主翠钿销。陇荒草色猿空哭，月冷梅魂雪欲飘。知尔前身原锁骨，重来休作野狐娇。
无锡守岁
作者：李贞
朝代：明

一岁又除夕，孤舟信此身。乡园日已远，僮仆且相亲。小酌易成醉，多愁强傍人。东风幸相待，归及北堂春。
星岩杂咏
作者：李贞
朝代：明

玉虚灵境瞰青霄，石室云林锁泬寥。百尺丹崖呵鬼斧，一泓岚影濯星杓。蛟龙邀雨浮空去，鸾鹤呼云应客招。买得扁舟荷片大，更乘烟水弄逍遥。
望湖亭
作者：李贞
朝代：明

日晴江暖南风吹，蒲帆饱风如鸟飞。晨征正背南浦去，夕宿已向吴城归。平湖浸天波淼淼，湖上长亭跨林杪。此时天宇正苍茫，数点遥山望中小。孤舟前发闻疏钟，云边笑指匡庐峰。白莲早晚应重发，欲叩东林谒远公。
江南曲
作者：李贞
朝代：明

江南二三月，花满清溪路。桥边步障移，柳外香车度。三五游春女，形影私自顾。看妆照水立，羞人入花去。攀条每怨风，斗草从沾露。为问东家姊，明月游何处。生恐早鸦啼，无计留春住。
海珠寺
作者：李贞
朝代：明

疏钟度水江云晓，几度溪桥飞白鸟。玻璃千顷浸重城，一点孤峰望中小。竹梧绕寺青苍苍，老僧长啸开松房。莲花灯下传清梵，十里江流闻妙香。蜃楼幻出横烟渚，长日依微飞绿雨。宝地西风下雁王，香台噀雾来龙女。五月江头藕放花，夹溪扶荔蒸红霞。越女相携采莲去，木兰双桨载琵琶。金塘日晚芙蓉醉，箫鼓声沈岛烟翠。此时海上一珠悬，流光照见群山睡。公子王孙越布衫，临风齐唱望江南。摩尼五色原无价，谁赏骊龙颔下探。
清明前一日
作者：李贞
朝代：明

辛苦遭逢廿载兵，双眸凝泪望神京。明朝又是清明节，麦饭谁供十五陵。
白纻歌
作者：李贞
朝代：明

吴娃二八罗縠轻，皓腕玉指弹秦筝。七盘一曲四座惊，垂手顿足如有情。左按右拍旋风生，纤尘不动念态情。可怜一顾倾人城，盛情不再西日倾。常恐零落悲秋英，及今踏歌莫停声。
访陈顺虎侍御赋赠
作者：李贞
朝代：明

刀剑攒身日，那知此再逢。已看如隔世，犹恨叹飘蓬。细问艰危事，长吁感慨中。深杯相慰藉，从此托冥鸿。
赠陈眉公
作者：李贞
朝代：明

每从山水忆音徽，遗逸如君世所稀。松叶春庭听鹤唳，荻花秋水钓鲈归。采芝自分随黄绮，补衮人争逊白衣。两奉徵书浑不起，冥冥谁不羡鸿飞。
送黎美周北上
作者：李贞
朝代：明

四郊正多垒，白羽飞仓皇。孤城落日斜，画角吹寒霜。君子事行役，驱车上河梁。居者立踟躇，行者多慨慷。岂不重分手，男儿志四方。仗剑决浮云，弯弓射扶桑。书生诚文弱，建树固难量。天子思颇牧，计日扫欃枪。之子念国耻，一饭不敢忘。从来善用兵，战胜于庙堂。愿言赞帷幄，我武用以张。
采莲曲
作者：李贞
朝代：明

小姑戏弄潮，扁舟大于掌。手持青玉枝，撑入荷花港。芙蓉照碧波，湛湛弄清影。何如舟中人，笑对菱花镜。人言妾似花，只似莲心苦。折藕复牵丝，生为多情误。
采莲曲·其一
作者：李贞
朝代：明

小姑戏弄潮，扁舟大于掌。手持青玉枝，撑入荷花港。
采莲曲·其三
作者：李贞
朝代：明

人言妾似花，只似莲心苦。折藕复牵丝，生为多情误。
采莲曲·其二
作者：李贞
朝代：明

芙蓉照碧波，湛湛弄清影。何如舟中人，笑对菱花镜。
金陵感述
作者：李贞
朝代：明

白门杨柳正啼鸦，旧院春深锁落花。钟阜晓峰当殿出，秦淮烟水绕城斜。空闻玉树传遗曲，难向乌衣问故家。昔日酒旗歌板地，几人轻舸载琵琶。
閒居
作者：李贞
朝代：明

庭寒万籁寂，露白夜沈沈。遥对花梢月，时横膝上琴。偶于今日事，识得古人心。笑指云边路，罗浮深又深。
闻笛
作者：李贞
朝代：明

黄彭湖边吹暮笛，浦云不飞江月黑。寻常一听自堪悲，况是天涯归梦夕。江声呜咽如不流，败芦拍岸风飕飕。刻羽已惊栖雁起，流商还接断猿愁。馀音如缕凄然久，逐臣迁客皆回首。城南思妇泣关山，塞北征人怨杨柳。东舷西舫寂无哗，一片蒹葭带露华。故园今夜罗浮月，落尽寒梅几树花。
香山何相国以除夕诗见寄步答
作者：李贞
朝代：明

中原寇未除，白羽又飞书。今夕复何夕，孤城钟漏迟。频闻兵不戢，深恐敌成虚。为问耕莘者，何心老荷锄。
鼓镇龙潭峡观竞渡
作者：李贞
朝代：明

峡山晴带霞，峡水倒流花。方渚停千舫，寒潭浸几家。飞舟海客渡，急鼓醉人挝。何处来神女，凌波出水涯。
赠王锡引孝子
作者：李贞佐
朝代：明
体裁：古风

百行之首惟孝道，教化凌夷人不晓。曾子孔门称大贤，酒肉必为亲醉饱。世人财货私妻子，不顾父母可嗔恼。吾羡郏邑王锡引，空谷足音晦暝皦。堂上严君鬓点霜，夙夜惟怀忧亲老。体饥问渴供奉周，膝前左右常旋绕。孺慕亲没犹罔哀，只身庐墓卧丰草。带月披星狎豺狼，只为当初酬襁褓。而今敢望不辱亲，但有能养便是好。虽曾充役溷街头，圣贤屠贩也不少。顶冠束带我为儒，按躬自反愧不如。岵屺之悲可若何，一番低徊一号呼。古不殁善频说项，闻孝得不旌尔居。敦请耆宾厕圣典，洵可追陪非滥竽。万古日月万古心，缁衣一念那个无。
月夜有怀
作者：李贞俪
朝代：明
体裁：七言绝句

不见风前旧令君，满庭霜月白于云。仙居只隔清溪曲，此夜钟声应共闻。
书院春葩
作者：李贡
朝代：明

马蹄尘外访仙源，风景苍茫别一天。清泚潆迥三四里，碧桃閒落几千年。馀香不逐东风散，丽色长凝晓露鲜。此景共知人事罕，肯饶金谷美于兰。
灵泽夫人庙
作者：李贡
朝代：明
体裁：七言律诗

画船载酒舣青山，拂拭残碑草莽间。先主遐升谁北伐，夫人哀殒不西还。海门潮落鸣琼佩，剑阁云来拥玉颜。宫壸凛然馀烈在，又随风浪激江滩。
三老亭
作者：李贤
朝代：明
体裁：五言律诗

亭构因三老，终朝会此间。围棋消白日，酌酒对青山。野鸟时飞止，溪鱼自往还。不知名利客，谁似此生闲。
东轩见访
作者：李贤
朝代：明
体裁：五言律诗

为谢东轩客，多劳到此林。临流青树合，归路白云深。世事非关虑，浮荣肯系心。江山秋夜静，抱膝一长吟。
人日喜晴
作者：李贤
朝代：明
体裁：古风

长年到人日，晴少而阴多。今年到人日，天气何清和。一世能几逢，欢忭将如何。缕金鬓边垂，剪綵庭中罗。蓂草舒芳叶，梅萼点翠娥。灵辰不易得，擘茧邀相过。酒酣发清狂，抚剑歌长歌。
保宁往剑州
作者：李贤
朝代：明
体裁：七言律诗

保宁此去剑州程，曲折曾无半里平。曙色渐分村未远，鸟声忽散吏来迎。云从落木林中过，人在高山顶上行。穷日到来双旆急，谯楼挝鼓报初更。
偶书
作者：李贤
朝代：明
体裁：五言绝句

玉堂清不寐，尽日作秋阴。阁吏传将晚，收笺罢细吟。
入涧有作
作者：李贤
朝代：明
体裁：五言律诗

谷里谁来往，林深一径通。猿啼常对月，虎啸自生风。雾重溪流暗，霜浓叶落红。何时归此涧，渔舫任西东。
公莫舞
作者：李贤
朝代：明
体裁：古风

公莫舞，公竟舞，龙泉三尺虹光吐。鸿门宴上杀气高，勇士相看势如虎。赤帝龙颜不可伤，何用屑屑扬双珰。英雄独学万人敌，岂知历数归真王。筵前舞罢将军醉，玉斗声中霸图碎。不须约誓界鸿沟，江东父老难重会。
再和人韵
作者：李贤
朝代：明

秋风画角起边城，云路功名叹未成。山鸟飞来青嶂远，沙鸥泛处绿波平。松庭皓月分清影，野寺疏钟度晚声。千里客怀今夜梦，乡园归去定分明。葱葱佳气护金城，秋思无边句易成。民俗可能敦礼让，吏心安得尚廉平。虚庭生白婵娟影，四壁催寒络纬声。忧乐敢同先正志，涓埃无补愧时明。万里秋光接禁城，无边清兴有诗成。山浮远翠千鬟净，水满方塘一镜平。烟外长空横雁字，云边落日带砧声。闲来不废韦编业，开卷偏教眼界明。廿载星霜寓凤城，功名回首恨无成。宦途总谓如山险，心地惟教似水平。吟罢月移帘外影，梦回风动竹间声。时人莫羡腰金好，未有涓埃答圣明。画阁峥嵘锦绣城，全燕形胜自天成。一帘暮景残霞淡，万里秋光远树平。塞上风烟迷雁影，月中砧杵杂蛩声。从知万事能穷尽，只在灵台一点明。
再和人韵·其一
作者：李贤
朝代：明
体裁：七言律诗

秋风画角起边城，云路功名叹未成。山鸟飞来青嶂远，沙鸥泛处绿波平。松庭皓月分清影，野寺疏钟度晚声。千里客怀今夜梦，乡园归去定分明。
再和人韵·其三
作者：李贤
朝代：明
体裁：七言律诗

万里秋光接禁城，无边清兴有诗成。山浮远翠千鬟净，水满方塘一镜平。烟外长空横雁字，云边落日带砧声。闲来不废韦编业，开卷偏教眼界明。
再和人韵·其二
作者：李贤
朝代：明
体裁：七言律诗

葱葱佳气护金城，秋思无边句易成。民俗可能敦礼让，吏心安得尚廉平。虚庭生白婵娟影，四壁催寒络纬声。忧乐敢同先正志，涓埃无补愧时明。
再和人韵·其五
作者：李贤
朝代：明
体裁：七言律诗

画阁峥嵘锦绣城，全燕形胜自天成。一帘暮景残霞淡，万里秋光远树平。塞上风烟迷雁影，月中砧杵杂蛩声。从知万事能穷尽，只在灵台一点明。
再和人韵·其四
作者：李贤
朝代：明
体裁：七言律诗

廿载星霜寓凤城，功名回首恨无成。宦途总谓如山险，心地惟教似水平。吟罢月移帘外影，梦回风动竹间声。时人莫羡腰金好，未有涓埃答圣明。
再和谩书韵
作者：李贤
朝代：明

金令初行已退炎，一琴山水坐垂帘。竹林带雨枝还重，果实经霜味正甜。灿灿黄花娱晚节，萧萧白发映脩髯。人生出处何须虑，静对韦编独玩占。可畏无如夏日炎，凉风俄喜到疏帘。烟松结翠寻常润，霜柿垂红分外甜。秪向云途坚大节，肯缘诗句断长髯。平生自信行无妄，睡觉还将吉梦占。要路争趋气势炎，独凭书几静钩帘。疏慵不较人情暖，淡薄非憎世味甜。兴趣知浓尘外梦，形容看老镜中髯。立心肯似脂韦软，龟策何劳郑尹占。蠢钝形躯不奈炎，偏宜露顶坐风帘。高才处世如舟险，佞口交人似蜜甜。几上遗编开睡目，琴中流水拂垂髯。客来忽见平生友，好是灯花昨夜占。小窗已减数分炎，的是今朝雨一帘。立志光阴须寸竞，养生滋味戒多甜。思乡远望频回首，得句长吟一奋髯。莫讶蓍龟成亹亹，从来谋事贵先占。
再和谩书韵·其一
作者：李贤
朝代：明
体裁：七言律诗

金令初行已退炎，一琴山水坐垂帘。竹林带雨枝还重，果实经霜味正甜。灿灿黄花娱晚节，萧萧白发映脩髯。人生出处何须虑，静对韦编独玩占。
再和谩书韵·其三
作者：李贤
朝代：明
体裁：七言律诗

要路争趋气势炎，独凭书几静钩帘。疏慵不较人情暖，淡薄非憎世味甜。兴趣知浓尘外梦，形容看老镜中髯。立心肯似脂韦软，龟策何劳郑尹占。
再和谩书韵·其二
作者：李贤
朝代：明
体裁：七言律诗

可畏无如夏日炎，凉风俄喜到疏帘。烟松结翠寻常润，霜柿垂红分外甜。秪向云途坚大节，肯缘诗句断长髯。平生自信行无妄，睡觉还将吉梦占。
再和谩书韵·其五
作者：李贤
朝代：明
体裁：七言律诗

小窗已减数分炎，的是今朝雨一帘。立志光阴须寸竞，养生滋味戒多甜。思乡远望频回首，得句长吟一奋髯。莫讶蓍龟成亹亹，从来谋事贵先占。
再和谩书韵·其四
作者：李贤
朝代：明
体裁：七言律诗

蠢钝形躯不奈炎，偏宜露顶坐风帘。高才处世如舟险，佞口交人似蜜甜。几上遗编开睡目，琴中流水拂垂髯。客来忽见平生友，好是灯花昨夜占。
再赓大胜寺壁间韵三首
作者：李贤
朝代：明

珠林潇洒对青山，尘事纷纷自不关。霜雁落田香稻熟，雨龙归洞碧云閒。客穿松径寻幽至，僧扣柴门化食还。无限好怀何处遣，小桥流水夕阳间。宝刹从来近好山，溪头驯虎护禅关。竹窗雨过清阴密，松院云深白昼閒。崖果经霜？共摘，枫林欲暮鸟知还。试从老衲谈空妙，大智灯光满坐间。郭外招提接远山，烟萝行尽到荆关。香凝蒲室禅心定，云锁松庭鹤梦閒。晚灶烹茶留客话，晴空飞锡见僧还。吟怀顿觉清如洗，始信沙门出世间。
再赓大胜寺壁间韵三首·其一
作者：李贤
朝代：明
体裁：七言律诗

珠林潇洒对青山，尘事纷纷自不关。霜雁落田香稻熟，雨龙归洞碧云閒。客穿松径寻幽至，僧扣柴门化食还。无限好怀何处遣，小桥流水夕阳间。
再赓大胜寺壁间韵三首·其三
作者：李贤
朝代：明
体裁：七言律诗

郭外招提接远山，烟萝行尽到荆关。香凝蒲室禅心定，云锁松庭鹤梦閒。晚灶烹茶留客话，晴空飞锡见僧还。吟怀顿觉清如洗，始信沙门出世间。
再赓大胜寺壁间韵三首·其二
作者：李贤
朝代：明

宝刹从来近好山，溪头驯虎护禅关。竹窗雨过清阴密，松院云深白昼閒。崖果经霜？共摘，枫林欲暮鸟知还。试从老衲谈空妙，大智灯光满坐间。
再赓大胜寺壁间韵三首·其二
作者：李贤
朝代：明
体裁：七言律诗

宝刹从来近好山，溪头驯虎护禅关。竹窗雨过清阴密，松院云深白昼閒。崖果经霜�共摘，枫林欲暮鸟知还。试从老衲谈空妙，大智灯光满坐间。
冰
作者：李贤
朝代：明
体裁：七言律诗

水冻冰坚绝点埃，坤爻初六见胚胎。寒凝曲沼棱光净，夏荐高堂爽气来。忠助汉君因霸合，孝怜慈母为祥开。高人襟度真堪比，又见豳风重取裁。
出金陵江口阻潮
作者：李贤
朝代：明
体裁：古风

匹马出金陵，冠盖杂途拥。日落到江东，官舍颇清迥。秋月当窗明，永夜霜气重。孤榻不成眠，一雁度寒陇。舣船欲渡江，潮势兼天涌。须臾波浪平，百橹相曳踵。呕哑响中流，举目神骇悚。安得在周行，我命若胶巩。
十四夜赏月
作者：李贤
朝代：明
体裁：七言律诗

秋容淡淡月华鲜，万里青天一镜悬。素魄渐从今夜满，玉轮争看九分圆。婵娟皓彩宁知欠，皎洁清光未觉偏。且泛芳卮先试赏，明宵此际有诗联。
华阴怀古
作者：李贤
朝代：明
体裁：七言律诗

西出潼关到华阴，油然清兴发胸襟。希夷洞口荒苔合，玉女峰头古木森。扪虱忆谈当世务，却金曾愧故人心。可怜隐显俱陈迹，落日风寒起暮砧。
南涧
作者：李贤
朝代：明
体裁：五言律诗

遥观南涧水，山畔喷长虹。清响孤峰下，寒流一窍中。龙升千嶂雨，虎过满林风。尽日西游遍，扶筇欲向东。
卫辉至新乡
作者：李贤
朝代：明
体裁：七言律诗

草头白露欲为霜，陌上无尘晓色凉。点破秋光山外鸟，印开云影路边塘。农夫垂老犹殚力，贾客多财愈觉忙。堪笑宦途如此辈，功名何用挂刚肠。
卫鞅
作者：李贤
朝代：明
体裁：七言绝句

变法初心只霸秦，却言王道信非真。贪商不悟羊狐喻，车裂方知祸此身。
又和韵
作者：李贤
朝代：明

懒将薄命市头占，才到中年便白髯。绿蚁酒斟？一醉，玉浆瓜剖嗜多甜。凉声在户风敲竹，疏影当轩月照帘。可奈夜深浑不寐，小窗灯火究羲炎。安分何劳把命占，渐看白发间苍髯。蝉依晚树吟中乱，蜂采秋花酿后甜。霜径菊香凝绿酒，月庭竹影上疏帘。醉来高卧南窗下，不恋人间势位炎。
又和韵·其一
作者：李贤
朝代：明

懒将薄命市头占，才到中年便白髯。绿蚁酒斟？一醉，玉浆瓜剖嗜多甜。凉声在户风敲竹，疏影当轩月照帘。可奈夜深浑不寐，小窗灯火究羲炎。
又和韵·其一
作者：李贤
朝代：明
体裁：七言律诗

懒将薄命市头占，才到中年便白髯。绿蚁酒斟�一醉，玉浆瓜剖嗜多甜。凉声在户风敲竹，疏影当轩月照帘。可奈夜深浑不寐，小窗灯火究羲炎。
又和韵·其二
作者：李贤
朝代：明
体裁：七言律诗

安分何劳把命占，渐看白发间苍髯。蝉依晚树吟中乱，蜂采秋花酿后甜。霜径菊香凝绿酒，月庭竹影上疏帘。醉来高卧南窗下，不恋人间势位炎。
发泥沟驿
作者：李贤
朝代：明
体裁：七言律诗

驿楼挝鼓吏人忙，一饭匆匆去路长。分陇晚荞花似雪，连村高黍穗如枪。山头落木岚光薄，道左清渠水色凉。满眼红尘何日净，西风回首意茫茫。
吕梁洪遇风
作者：李贤
朝代：明
体裁：古风

客程过吕梁，大风折桅子。洪涛冲舟横，一命轻如纸。牵攀泊崖下，相顾战而泚。人生百年间，出处不相似。老樗卧空山，流槎行万里。劳逸何不同，分固当如此。展席坐篷窗，须臾风亦止。
听琴
作者：李贤
朝代：明
体裁：古风

银河耿耿月华凉，有客坐对琴一张。金徽玉轸联辉光，拂髯举指弹清商。漆园春梦蝶飞扬，花底嗈嗈双凤凰。碧霄嘹唳孤鹤翔，四壁唧唧鸣寒螀。呜咽流泉出涧忙，万壑爽籁发笙簧。古戍悲角晓带霜，洞庭秋涨波茫茫。巴峡惊湍激石礓，突然铁骑鸣刀枪。长堤柳絮随颠狂，珠林石鼎沸兰汤。雪花六出纷呈祥，平沙雁落满江乡。喧啾百鸟忽轩昂，下流奔急见飞航。高峰瀑布千尺强，雷电交作雨霈霶。挺然松竹共苍苍，壮哉不屈百鍊钢。引雏江燕语危樯，梧桐飘叶堕银床。幽谷丛兰自芬芳，八鸾云汉声锵锵。离骚忠愤志堪伤，孤臣孽子意相将。在陈绝粮兴慨慷，演易羑里忧思长。肃然环佩步岩廊，关关鸠鸟在洲傍。触目感雉飞来双，恸回命短沾衣裳。英雄盖世归剑芒，三命益恭走循墙。圣谟洋洋嘉言彰，虞廷赓歌际明良。千载遗音幸不亡，岂云冰炭置人肠。栖鸾之桐出峄阳，法象天地圆与方。昔闻孔子学师襄，杏坛函丈日徜徉。爨下焦尾声琅琅，知音争似蔡中郎。正声感我尘虑忘，蔼然和气在中央。烦君为我收锦囊，来日还销一瓣香。
和于少保书怀
作者：李贤
朝代：明
体裁：七言律诗

王事关心夜不眠，孤忠应得圣君怜。忧勤肯负平生志，清白还教后世传。莫厌锦袍悬玉带，曾扶红日上青天。一身四海安危系，未许烟波理钓船。
和人韵
作者：李贤
朝代：明
体裁：七言律诗

事业蹉跎可奈何，时光转眼去如梭。仕能行义心无愧，年到知非鬓欲皤。菊圃清霜凝细药，槐庭凉月上横柯。一帘秋兴凭谁遣，对酒掀髯发浩歌。
和寄薛大理诗韵
作者：李贤
朝代：明

秋来乘兴忆山阴，客邸长吟思不禁。天外声寒鸿列阵，篱边香冷菊垂金。青年学道功名薄，白首论交岁月深。别后但忧成鄙吝，敢亏忠孝一生心。蹉跎岁月仕途中，紫禁秋深色正葱。防患高情怜范蠡，卧楼豪气惜元龙。红垂村坞霜前柿，翠合庭阶雨后松。清夜月明凉似水，寒螀声里思无穷。拨闷无如瓮里春，那堪归雁望中频。交情淡淡平生友，世态炎炎要路津。寒夜青编存古道，高秋白雪动梁尘。岁时云迈惭无似，惟把丹心拱帝宸。
和寄薛大理诗韵·其一
作者：李贤
朝代：明
体裁：七言律诗

秋来乘兴忆山阴，客邸长吟思不禁。天外声寒鸿列阵，篱边香冷菊垂金。青年学道功名薄，白首论交岁月深。别后但忧成鄙吝，敢亏忠孝一生心。
和寄薛大理诗韵·其三
作者：李贤
朝代：明
体裁：七言律诗

拨闷无如瓮里春，那堪归雁望中频。交情淡淡平生友，世态炎炎要路津。寒夜青编存古道，高秋白雪动梁尘。岁时云迈惭无似，惟把丹心拱帝宸。
和寄薛大理诗韵·其二
作者：李贤
朝代：明
体裁：七言律诗

蹉跎岁月仕途中，紫禁秋深色正葱。防患高情怜范蠡，卧楼豪气惜元龙。红垂村坞霜前柿，翠合庭阶雨后松。清夜月明凉似水，寒螀声里思无穷。
和杨教谕
作者：李贤
朝代：明
体裁：七言绝句

园花灼灼总新奇，何事苍松发故迟。不向东风斗颜色，此心惟许雪霜知。
和答顾进士孟乔
作者：李贤
朝代：明

积学芹宫岁月深，云霄今喜合朋簪。松筠耐守平生节，鸿鹄宁閒万里心。座上论文寒对酒，指边流水夜鸣琴。超迁拟见承恩宠，凤尾珊珊振佩音。隐几看书日已中，窗涵凉意树阴浓。捲帘燕避黄梅雨，隔院鸠啼翠竹风。一榻芳尘何日下，百年壮志几人同。闲来点检身心事，早计惟防外欲攻。
和答顾进士孟乔·其一
作者：李贤
朝代：明
体裁：七言律诗

积学芹宫岁月深，云霄今喜合朋簪。松筠耐守平生节，鸿鹄宁閒万里心。座上论文寒对酒，指边流水夜鸣琴。超迁拟见承恩宠，凤尾珊珊振佩音。
和答顾进士孟乔·其二
作者：李贤
朝代：明
体裁：七言律诗

隐几看书日已中，窗涵凉意树阴浓。捲帘燕避黄梅雨，隔院鸠啼翠竹风。一榻芳尘何日下，百年壮志几人同。闲来点检身心事，早计惟防外欲攻。
和薛大理华山诗韵
作者：李贤
朝代：明
体裁：七言律诗

太华高峰压众山，五龙宫殿四时寒。云开翠色飘晴汉，日映岚光接晓关。空外莲池当绝顶，望中仙掌献层峦。奇踪多少烟霞里，何日登临得遍看。
和许氏咸阳晚眺韵
作者：李贤
朝代：明
体裁：七言律诗

咸阳回首暮云愁，烟锁芦花远近洲。古渡驯鸥依短棹，夕阳归鸟过危楼。道傍故苑风霜冷，原上诸陵草树秋。多少英雄俱寂寞，渭河依旧水东流。
和陶诗 儗古九首 其一
作者：李贤
朝代：明

忆昔送君日，折赠门前柳。黯然离绪牵，别来已云久。嗟彼市道交，念此金兰友。愿为秋暮期，同醉菊花酒。古人重然诺，斯言莫相负。相思意何长，相见情更厚。世态趋炎凉，君心谅无有。群凶窃汉鼎，炎运迄将终。乘舆西播迁，纷然起兵戎。夫何幽州牧，未忍同奸雄。卓哉田氏子，独存忠义风。奋身赴国难，宁顾前途穷。归来毕其事，去隐深山中。南方有玄鸟，隆冬穴丘隅。春社甫云过，双翼仍北舒。所之有定向，翩翩入旧庐。但恐去岁巢，损坏不可居。孤村朝雨歇，衔泥遍春芜。殷勤在育子，返报当何如。雨馀朝气清，登高览八荒。安得如季路，去升夫子堂。一一寻坠绪，吾意亦茫茫。道妙不可得，空游文翰场。光阴坐将老，倏忽在北邙。古来歌舞地，禾黍互低昂。未必雍门周，鼓琴得其方。能令孟尝君，慷慨为悲伤。吾非公子荆，为室亦苟完。时复醉浊醪，无暇整巾冠。箪瓢颇云乐，我心欲希颜。白雪任来往，世好非所关。玩兹东篱花，清兴发毫端。怀哉太古音，有琴何必弹。谁云荆枳丛，可以栖凤鸾。天命人莫违，奚论饥与寒。庭树一何茂，风霜忽来兹。万物有盛衰，人生贵知时。我欲登太山，临流玩清淄。彼中多名士，欲往还复疑。相逢不易合，路遥非所辞。念此兴叹息，悠悠劳我思。君子贵一诚，终身行不欺。前修有正路，千载同所之。筌蹄亦何为，得意已忘诗。晓庭宿雨收，安坐养天和。有怀未能已，悠然发浩歌。古来贤达士，寂寂何其多。商也乐圣道，心犹蔽纷华。邈乎千载下，颓然将奈何。尘事弗我婴，林间足优游。缅怀我前人，雄才镇八州。岂知门祚微，不能继风流。岁月能几何，零落归山丘。哀哉箕夫子，悲歌去朝周。百世固相感，我心何所求。作诗陶吾情，岂谓观风采。所以句工拙，吟罢不复改。鲁连耻帝秦，乃欲蹈东海。顾我席上珍，不聘还相待。思唯正路由，遁世夫何悔。
和陶诗 其一 停云
作者：李贤
朝代：明
体裁：四言诗

瞻彼停云，载风载雨。有怀伊人，道远且阻。慨彼莫耶，灯前独抚。寄兴寥寥，黯然凝伫。
和陶诗 其一 劝农
作者：李贤
朝代：明
体裁：四言诗

夫古后稷，伟哉哲人。树艺五谷，乃得其真。教民稼穑，万世相因。菜羹必祭，粒我生人。
和陶诗 其一 命子
作者：李贤
朝代：明
体裁：四言诗

厥初我祖，始侯于唐。升为天子，四表辉光。豢龙陶丘，历夏迨商。因而姓之，千载其昌。
和陶诗 其一 归鸟
作者：李贤
朝代：明
体裁：四言诗

有鸟来归，栖于旧林。白云依依，亦在其岑。抱瓮之叟，厌彼机心。云胡不息，恶木之阴。
和陶诗 其一 时运
作者：李贤
朝代：明
体裁：四言诗

风其和矣，零雨崇朝。载歌载游，往彼春郊。有鱼在沼，有鸢戾霄。霭霭盈畴，秀矣禾苗。
和陶诗 其一 答庞参军
作者：李贤
朝代：明
体裁：四言诗

林下优游，伴我惟书。有琴一张，聊以自娱。尚志伊何，居我广居。不求闻达，终矣敝庐。
和陶诗 其一 荣木
作者：李贤
朝代：明
体裁：四言诗

荣木攸攸，春光在兹。宛其悴矣，孰能恋之。今我不乐，将复何时。光阴之速，瞬息乎而。
和陶诗 其一 赠长沙公族祖
作者：李贤
朝代：明
体裁：四言诗

君子之泽，世远则疏。岂不念之，同一厥初。白日其晚，岁月云徂。各慎其身，言莫踌蹰。
和陶诗 其七 命子
作者：李贤
朝代：明
体裁：四言诗

瞻望前烈，予何能及。艰辛备尝，未有成立。矫性之偏，佩弦自急。将类卞和，抱玉以泣。
和陶诗 其三 停云
作者：李贤
朝代：明
体裁：四言诗

商颜之老，言采其荣。与子相闻，不以过情。矢心亦云，各勉于征。庶几令终，无忝厥生。
和陶诗 其三 劝农
作者：李贤
朝代：明
体裁：四言诗

旦旦胥征，载隰载陆。零雨既收，淑气乃穆。布谷催耕，千耦相逐。日既入矣，不遑归宿。
和陶诗 其三 命子
作者：李贤
朝代：明
体裁：四言诗

祖含辅刘，风虎云龙。山河带砺，懋昭厥功。曰文而景，有光其封。潭潭相府，迈于前踪。
和陶诗 其三 归鸟
作者：李贤
朝代：明
体裁：四言诗

有鸟来归，绕林徘徊。岂不高举，乐此故栖。双双比翼，其意则谐。悠然见之，惬我襟怀。
和陶诗 其三 时运
作者：李贤
朝代：明
体裁：四言诗

有齿伊随，浴彼流沂。风乎舞雩，薄言旋归。少焉听之，长者颐挥。寥哉高风，莫予之追。
和陶诗 其三 答庞参军
作者：李贤
朝代：明
体裁：四言诗

学如不及，古人孜孜。人百其能，已则千之。所业伊何，读书诵诗。伊既学矣，云胡不思。
和陶诗 其三 荣木
作者：李贤
朝代：明
体裁：四言诗

嗟彼君子，所居无陋。卜邻伊何，人惟求旧。道充为贵，学足为富。于焉内省，庶几无疚。
和陶诗 其三 赠长沙公族祖
作者：李贤
朝代：明
体裁：四言诗

前烈有训，善与人同。寻此坠绪，障流以东。古人高迹，邈矣桐江。夫何今人，惟命之通。
和陶诗 其九 命子
作者：李贤
朝代：明
体裁：四言诗

孔道如日，老庄爝火。君子为学，取舍由我。事亲之孝，曾子云可。勉旃真有，何事久假。
和陶诗 其二 停云
作者：李贤
朝代：明
体裁：四言诗

停云既浓，零雨其濛。怀我良人，阻海与江。明月何来，照我轩窗。愿言相忆，不遐以从。
和陶诗 其二 劝农
作者：李贤
朝代：明
体裁：四言诗

舜有五臣，莫贤于稷。躬稼既勤，庶类乃殖。启我后人，服田力穑。万世赖之，惟此艰食。
和陶诗 其二 命子
作者：李贤
朝代：明
体裁：四言诗

惟纵既灭，秦乃代周。历世隐德，贲于林丘。龙颜奋立，乃止毒流。伟哉司马，破代封侯。
和陶诗 其二 归鸟
作者：李贤
朝代：明
体裁：四言诗

归鸟迟迟，不能奋飞。森森灌木，载栖载依。矧伊人矣，岂不怀归。税吾驾矣，与世相违。
和陶诗 其二 时运
作者：李贤
朝代：明
体裁：四言诗

我殽既洁，我罍既濯。时其育物，可以留瞩。在在处处，安往不足。胸次悠然，岂云独乐。
和陶诗 其二 答庞参军
作者：李贤
朝代：明
体裁：四言诗

惟儒何有，席上之珍。治人有道，各亲其亲。卷而藏之，何求于人。江上之鸥，与尔为邻。
和陶诗 其二 荣木
作者：李贤
朝代：明
体裁：四言诗

荣木欣欣，雨露培根。天之生物，栽者斯存。而我何为，栖此衡门。由由与偕，薄夫为敦。
和陶诗 其二 赠长沙公族祖
作者：李贤
朝代：明
体裁：四言诗

美哉轮奂，言考其堂。克明厥德，如圭如璋。宗族聚斯，永矣千霜。祖武其绳，邦家之光。
和陶诗 其五 劝农
作者：李贤
朝代：明
体裁：四言诗

力田乃丰，不勤则匮。舍此为生，衣食何冀。譬之学奕，而思鸿至。俯仰之间，求无斯愧。
和陶诗 其五 命子
作者：李贤
朝代：明
体裁：四言诗

呜呼长沙，乃懋厥德。厥德不惑，受此方国。王室赖焉，孰敢僭忒。岂曰今人，古不易得。
和陶诗 其五 答庞参军
作者：李贤
朝代：明
体裁：四言诗

干将失雌，在匣常鸣。与子相别，潸然涕零。子之文章，步武西京。何以教我，毋惜丁宁。
和陶诗 其八 命子
作者：李贤
朝代：明
体裁：四言诗

凡事预立，学贵及时。五官之职，在心曰思。君子脩身，尚念于兹。俨其敬哉，勿或怠而。
和陶诗 其六 劝农
作者：李贤
朝代：明
体裁：四言诗

樊迟愿学，圣门相鄙。士农异业，勿乖所履。各思其位，莫出其轨。农或士习，乃就厥美。
和陶诗 其六 命子
作者：李贤
朝代：明
体裁：四言诗

世有显人，吾何为始。伟哉武昌，遗泽千里。皇考继之，载安其止。仕路有声，闻过则喜。
和陶诗 其六 答庞参军
作者：李贤
朝代：明
体裁：四言诗

君子之德，草上之风。执其两端，于民用中。必得其名，高朗令终。子其勉旃，用省厥躬。
和陶诗 其十 命子
作者：李贤
朝代：明
体裁：四言诗

人之良能，观此提孩。伊既学矣，告往知来。呜呼小子，尚竭其才。尔不竭才，于我何哉。
和陶诗 其四 停云
作者：李贤
朝代：明
体裁：四言诗

彼苍者松，不改其柯。矧伊人矣，保此天和。保天之和，于我求多。子不我辅，将如之何。
和陶诗 其四 劝农
作者：李贤
朝代：明
体裁：四言诗

惟农之业，可以恒久。贤者避世，亦惟耕耦。嗟尔士女，尽力南亩。租税莫逃，勿为游手。
和陶诗 其四 命子
作者：李贤
朝代：明
体裁：四言诗

根株既培，已茂其柯。元鼎见削，户乃设罗。惟运则然，岂曰自窊。在晋中业，起我长沙。
和陶诗 其四 归鸟
作者：李贤
朝代：明
体裁：四言诗

归鸟迟迟，林下萧条。日既久矣，宿于丛标。载戢其羽，鸣声交交。亦既倦矣，云何能劳。
和陶诗 其四 时运
作者：李贤
朝代：明
体裁：四言诗

风雨其来，息我敝庐。箪瓢屡空，悠哉晏如。庐中之乐，殊彼蓬壶。清琴浊酒，聊以起予。
和陶诗 其四 答庞参军
作者：李贤
朝代：明
体裁：四言诗

今宵风月，与子平分。我有旨酒，欢然交欣。孰云郢歌，遏此行云。古人之妙，今则不闻。
和陶诗 其四 荣木
作者：李贤
朝代：明
体裁：四言诗

晋室之辅，有叶未坠。如履薄冰，兢兢其畏。世无伯乐，盐车伏骥。况彼参母，亦惑三至。
和陶诗 其四 赠长沙公族祖
作者：李贤
朝代：明
体裁：四言诗

在昔子骞，人无间言。游于圣门，难为泰山。所以回也，发此喟然。凡我宗人，孝友为先。
和陶诗 和郭主簿二首 其一
作者：李贤
朝代：明
体裁：古风

长夏罕人事，移榻坐柳阴。清风时复来，为我涤烦襟。因之步幽径，呼童携素琴。雅怀当如何，在古亦若今。留侯善藏用，高风吾所钦。床头酒已熟，与子且共斟。古来豪杰士，几人遇知音。爱此林泉居，吾已投吾簪。怀君对明月，情同江水深。
和陶诗 咏贫士七首 其一
作者：李贤
朝代：明

托身在何所，茅屋聊相依。苔藓积行径，松萝带斜晖。临流叹鱼跃，冲霄羡鸿飞。飞跃各有适，吾今岂无归。柰何拙生理，不免寒与饥。贫者士之常，此事安足悲。静观万物理，澄心坐南轩。落英已满地，新蔬复盈园。夜庭来明月，晓屋未炊烟。轮蹄寡来往，简编复穷研。君子能固穷，吾遵宣父言。请看七十子，谁如回宪贤。伯牙古贤士，高情寄孤琴。子期匪常流，听之乃知音。寥寥千载下，斯人安可寻。浊醪谁与共，偶尔成独斟。夷齐去云久，清风良足钦。我今知所归，安此固穷心。百步见秋毫，自昔称离娄。未能若斯人，夙志那得酬。酬志岂在目，心明万物周。万物各有托，贫穷复何忧。黔娄没已久，举世无与俦。九原如可作，吾心安所求。中心嗜编简，外物非所干。家贫欣有子，身轻喜无官。咏彼伐檀什，不能安素餐。所以辞禄归，甘此饥与寒。仁义存我心，长有好容颜。富贵如浮云，悠悠讵相关。人间利名场，纷纷如转蓬。卓哉张仲蔚，身窘文则工。闭户绝交往，相知独刘龚。清谈夜忘寐，志意欣与同。道腴有深味，何暇论穷通。坚此平生好，旦夕期相从。昔闻徐孺子，高风擅南州。岂无倜傥士，邈焉无前俦。所以陈蕃榻，不肯下凡流。当时有高识，深为苍生忧。亦欲回狂澜，斯志竟难酬。吾生千载后，徒兹慕前脩。
和陶诗 庚子岁五月中从都还阻风于规林二首 其一
作者：李贤
朝代：明
体裁：古风

悠悠返行舟，异乡非我居。兴尽复来归，梦觉心于于。我非汗漫游，何必穷海隅。归心逐去鸟，风波阻脩途。不比鸱夷子，扁舟向五湖。旧宅有松菊，秋色未萧疏。西城薄有穫，无劳事赢馀。开樽会邻曲，幽乐当何如。
和陶诗 归田园居六首 其一
作者：李贤
朝代：明
体裁：古风

我本无宦情，高兴寄云山。农父相与邻，力田过年年。撷蔬向前圃，垂缗傍深渊。孰知沧溟波，倏焉变桑田。怀彼陋巷人，未达在一间。三径幸未荒，五柳罗门前。孤松落晴云，茅屋生暖烟。瀑布泻千尺，渺渺匡庐颠。对之豁心目，逍遥有馀閒。方寻点也乐，胸次何悠然。
和陶诗 拟挽歌诗三首 其一
作者：李贤
朝代：明

人生百年中，日月何迫促。但恐无实行，后世不足录。死生如夜旦，荣悴同草木。昔闻子产死，郑人多巷哭。惟知生时情，非望死者觉。从今归大化，更无荣与辱。役役久在世，此心何时足。光阴瞬息去，安得久举觞。食味虽满案，吾唇不能尝。但念琴尊友，何忍舍我傍。名节幸不失，简册生辉光。自惭吾之善，何以盖一乡。寂寞泉台闭，长夜殊未央。才看周六甲，素发已飘萧。况馀几寒暑，不复恋乐郊。空祝南山寿，南山自岧峣。草木虽零落，春阳发枯条。人没不再生，日暮还复朝。日暮还复朝，逝者其如何。魂气将安之，岂复还其家。哀哀执绋人，薤露徒兴歌。惟有清宵月，流辉照岩阿。
和陶诗 杂诗十二首 其一
作者：李贤
朝代：明

郢中白雪调，歌声动梁尘。欲以盈觞酒，乐此百年身。悠然放扁舟，鸥鸟来相亲。结盟烟火上，与尔长为邻。爱尔远尘俗，沧洲度昏晨。形虽羽族微，行藏类高人。初霜将授衣，木叶飘秋岭。行吟未能休，爱此篱边景。白衣送酒来，解我襟怀冷。蒯氏亦何人，作诗名隽永。其于圣贤乐，茫然如捕影。鄙哉战国术，纵横任驰骋。胸中何扰攘，无由定而静。荣辱与得丧，前运安可量。进退一从容，吾爱张子房。伤哉淮阴侯，俛首入未央。非无报国心，如藿倾太阳。安得秦时镜，为我照衷肠。古书乃糟粕，见笑斲轮老。吾惟效明哲，此身贵能保。岁丰喜囷盈，雨绵幸薪燥。此外复何求，农事宜及早。团栾在一室，儿孙喜盈抱。区区利名场，于我何足道。知命恒自安，何必复犹豫。岂无云霄翮，轩然一腾翥。古人能见几，往往拂衣去。枕流清我心，泠然洗尘虑。老农信有方，宣尼嗟不如。茅屋带烟霞，乐此林下住。适兴时复吟，不离栖迟处。俯仰穹壤间，贫贱夫何惧。行年已五十，知非心自喜。欲如张子房，愿弃人间事。处世亦多端，安得每如意。岁月如水流，暮景忽然值。白发不再黑，隙驹一何驶。田园虽不多，聊为子孙置。岁华忽云徂，暮景桑榆迫。农家望西成，禾黍盈阡陌。即此遗子孙，亦何愧清白。心与天壤宽，斗室未为窄。邻翁来共饮，不知主与客。坐待明月升，来照吟翁宅。农时我扶犁，蚕月妇勤桑。衣不充布帛，食宁厌糟糠。虽无陈蔡阨，终岁几绝粮。天灾莫能测，或雨或愆阳。坐此拙生计，未能免忧伤。济已尚无术，活人那有方。每荷南邻叟，邀我共壶觞。人性讵可昧，我欲充四端。改过在无吝，见善当自迁。譬彼幽谷鸟，飞上乔木颠。所以古之人，黾勉各加餐。就兹林下乐，永绝尘世缘。富贵非吾愿，聊赋归来篇。早年愿求道，言不听无稽。潜心事编简，结茅在阴崖。有酒乃独酌，拍拍春满怀。惭无颜氏叹，仰之高复弥。但恐中道画，工夫竟支离。聊欲试弦歌，柰此尘缨羁。浩然赋归来，初心终靡亏。浩歌明月下，风度酒尊凉。尊空人已醉，歌声疑绕梁。顾我奚所乐，所乐在醉乡。秋菊有深意，盈盈傲清霜。明日东篱赏，更觉吟兴长。会稽褚先生，中山管城子。兼有陈玄辈，相亲复相倚。各能尽所长，助我精文理。
和陶诗 癸夘岁始春怀古田舍二首 其一
作者：李贤
朝代：明

古来耕耨劳，秉耒身已践。四体良亦劬，岁歉饥不免。沮溺今安在，怀贤兴何缅。我咏豳风篇，预立斯为善。允矣人事勤，勿云天道远。所以避世心，长往竟不返。有酒斟酌之，此兴良不浅。哲人达时命，未遇亦安贫。我怀沮溺俦，宁惮四体勤。躬耕有莘叟，道可觉斯人。三聘苟弗至，天下何由新。君子有其具，无往不欢欣。向无古人志，岂望居要津。我酿幸已熟，开樽召比邻。同醉茅檐下，自比葛天民。
和陶诗 移居二首 其一
作者：李贤
朝代：明

南村有良友，因之徙吾宅。从此往来易，可以穷朝夕。力行富道德，庶几免人役。俱无轩冕怀，何必事割席。志同道亦合，素愿酬宿昔。永结平生欢，没世无分析。知己二三子，乘兴辄题诗。曲径不可涉，周道同所之。昕夕遂良晤，各免长相思。载酒共游赏，多在春秋时。丘轲去云远，文岂不在兹。呜呼颜何人，圣贤不我欺。
和陶诗 读山海经十三首 其一
作者：李贤
朝代：明

柴门掩晴昼，往来人迹疏。茅檐荫槐柳，鸣鸟近吾庐。不为弹铗歌，奚愁出无车。小圃时雨霁，提筐剪春蔬。有酒还自斟，心与天壤俱。览此山海篇，一一玩其图。试问风月侣，知我意何如。王母居琼台，灵丹注童颜。种桃瑶池曲，结实三千年。朝游蓬莱岛，暮住昆崙山。方朔今安在，谁从问斯言。槐江在何许，琅玕遍山丘。昆崙隔西南，邈矣难与俦。嵬嵬瞻紫气，洛洛见瑶流。荒哉穆天子，八骏曾此游。峚山产丹木，益寿同昌阳。丹泉出其下，汩汨源流长。就中多瑜瑾，润泽生辉光。玉膏可为馔，曾兹飨轩黄。青鸟何翩翩，素为王母怜。奉使不辞劳，取食还昆山。我欲裁素书，赠以中心言。欲得赐桃实，为我延长年。东溟浩无极，云有扶桑木。根盘数百里，枝叶荫旸谷。咸池若鼎沸，太阳方出浴。忽焉升中天，万象无不烛。赤水有珠树，玲珑散清阴。八桂番禺西，森然成巨林。凤舞翻綵苞，鸾歌扬妙音。无由生羽翮，徒兴远游心。有国交胫东，其人年命长。非啖不死药，禀气自异常。若无奇泉水，必有异种粮。天地共悠久，所乐殊未央。神人有夸父，追日极奔走。穷力在虞渊，斯志终见负。渴饮河渭枯，涓滴亦无有。弃杖为邓林，空传百世后。炎帝有少女，因游溺东海。化为精卫禽，怨魄固常在。日衔西山木，填海誓无悔。海枯恨始平，千载恐难待。溟海饶物怪，未能悟斯旨。无乃与中土，所禀异生死。钦䲹杀祖江，恶迹不可履。鵔鹗与窫窳，不善亦何恃。柜山有鴸鸟，吉凶验其士。国士苟见逐，此鸟必来止。物能先示兆，见者必憎尔。奇鸟生青丘，愿言来育子。皋夔不易得，自古难其才。西伯有圣德，子牙乃归来。后世匪无士，庸君多忌猜。丘轲终不遇，吾道亦悲哉。
和陶诗 饮酒诗二十首 其一
作者：李贤
朝代：明

尊中既有酒，开怀乐饮之。人生穹壤间，出处各有时。阴阳递消长，达人恒鉴兹。咄彼乾没徒，终身事狐疑。君子守正命，轲言良自持。带索怜荣启，行歌依太山。当年逮九十，三乐非空言。贫固士之常，怡然度流年。斯可敦薄俗，千载清风传。世荣寡所慕，雅有丘壑情。既同鹿门隐，安论没世名。爱此尊中物，陶然过一生。世道有隆污，言之心为惊。分阴未能惜，悠悠何所成。幽树集群鸟，倏焉各惊飞。惊飞不顾返，使我中心悲。恐非栖止处，岂不失所依。我行岁云暮，薄言此旋归。抚我庭前松，劲操恒不衰。永言固深盟，岁寒不相违。门前荫五柳，阒然无尘喧。支颐坐中夜，明月忽已偏。既睡还复醒，朝晖映南山。携壶向东篱，独酌欲忘还。欣然对黄花，此意同谁言。君子唯蹈仁，志在成其是。所以三代民，谁毁复谁誉。今何独不然，令人徒莞尔。况复厌菽粟，纷纷竞纨绮。赏菊东篱下，盈杯泛其英。一觞未及醉，悠悠今古情。安得遇知己，幽怀与之倾。日下林色暝，归鸟相和鸣。静观万物乐，吾亦乐吾生。众卉倏凋谢，孤松见贞姿。凛凛岁云暮，挺此霜雪枝。君子夙有禀，节操同一奇。惜哉老丘壑，谢彼梁栋为。于焉乐萧散，谁复能绊羁。曙色上林杪，柴门已云开。邻翁携酒至，慰我平生怀。谓我胡不仕，恐于大义乖。历观古贤达，未必终幽栖。况子有远志，何必混途泥。翁言意良厚，我情非所谐。简书有夙训，前途安得迷。君看倦飞鸟，多恋故林回。乐兹桑榆景，翻思在东隅。我昔驱车出，冒行荆棘途。康庄在何许，不得遂长驱。归来卧北窗，一枕清风馀。安得屈夫子，相与论卜居。忆昔颜氏子，独闻夫子道。道既早有闻，寿何贵于老。非如庄叟谈，心灰形亦槁。虽处陋巷间，长使颜色好。富贵如浮云，仁义自为宝。嗟我何所求，高情在物表。孔子无不可，斯为圣之时。所以游夏徒，不能赞一辞。藐余千载后，取则良在兹。但恐盛德事，反使傍人疑。先正亦何人，庶几不我欺。嗟尔营营者，舍此将安之。吾性颇乐饮，深识醉中境。况居萧散地，宜醉不宜醒。诗成无与和，意适还自领。醉后饶篇章，聊以托毛颖。我观先哲文，丹青垂焕炳。古人夙有戒，履霜坚冰至。斯理吾岂昧，一觞且复醉。抚景聊自娱，时还豁胸次。世荣何足慕，天爵良可贵。邻父相与欢，深得酒中味。我屋甚荒凉，还同子云宅。扶筇玩浮云，舒卷浑无迹。彭铿去已远，人寿谁过百。爱此篱菊黄，宁论鬓丝白。有酒斟酌之，年华何足惜。我观古之人，耕锄亦带经。不为外物役，学道斯易成。柰何夸毗子，作事多纷更。乃欲希古迹，岂不隔径庭。顾余亦何为，聊复以诗鸣。终朝自吟讽，庶以陶吾情。深谷有幽兰，清香发天风。君子不采掇，伤我寸心中。人生信有命，脩已任穷通。欲试养由艺，今且藏吾弓。我口同斯味，易牙乃先得。安得鲁中叟，解我心中惑。人道未能尽，吾责安可塞。不有君子人，何能以为国。有酒且复饮，既醉言亦默。力田不自给，聊以干禄仕。轲书有成训，为贫非枉已。乃知乡里儿，折腰良可耻。因之抽吾簪，浩然返田里。况今历年岁，但以甲子纪。乘流固将行，遇坎还宜止。诗酒幸有托，此外复何恃。六经不可尚，谁复得其真。后圣如有作，再使风俗淳。忆昔周邦旧，文王受命新。何意继周者，而乃在强秦。遂使寰宇内，纷然浑泥尘。卯金成事业，为之亦辛勤。仁泽被四海，皇天固无亲。万物已枯槁，生意复津津。吾今处闲散，有此漉酒巾。清风北窗下，自谓羲皇人。
和陶诗·与殷晋安别
作者：李贤
朝代：明
体裁：古风

忆昔初会时，杯酒接殷勤。倏忽已十载，交情晚弥亲。所嗟久离阔，无由卜为邻。徘徊共携手，行乐及兹辰。如何日欲暮，临岐袂将分。不知自此去，相隔复几春。人生无定迹，聚散若浮云。我观古贤达，出处各有因。君负长卿志，我甘原宪贫。白鸥为伴侣，天地一闲人。
和陶诗·丙辰岁八月中于下噀田舍
作者：李贤
朝代：明
体裁：古风

我有下噀田，近在南山隈。竭此耕作劳，晏安非所怀。今焉岁云熟，西穫愿已谐。飞飞田间雀，喔喔林外鸡。远村夕阳下，高树凉飙回。我怀古贤哲，贫贱亦可哀。人生忧患多，笑口不易开。余兹老田亩，心事任摧颓。唐虞去已远，吾道一何乖。匪慕鸿鹄举，聊学鹪鹩栖。
和陶诗·乙巳岁三月为建威参军使都经钱溪
作者：李贤
朝代：明
体裁：古风

古人英华发，良由和顺积。果能蹑前踪，未必今匪昔。安得九霄上，矫然奋六翮。宗社孰扶持，忍使中原隔。试观春秋人，尚报东门役。而我处畎亩，坐阅岁华易。蓄志嗟莫申，此意向谁析。孔明去云久，空怜庙前柏。
和陶诗·九日闲居
作者：李贤
朝代：明
体裁：古风

兹辰值重九，抚景高兴生。爱此田园居，岂顾浮世名。扶筇向东篱，日映鬓丝明。俯仰宇宙间，适趣琴无声。悠然谢尘鞅，从此毕馀龄。难将一木力，去支大厦倾。孰谓林泉乐，不如轩冕荣。采菊泛浊醪，陶然怡我情。况兹禾黍登，因之庆西成。
和陶诗·乞食
作者：李贤
朝代：明
体裁：古风

晨屋炊烟冷，怅然欲何之。采蕨饥莫疗，去去安得辞。党有仗义士，怡然迓我来。烹鸡复炊黍，且复罗酒杯。慰余落寞怀，酒酣赋新诗。廪粟幸有馈，惜我非凡才。但愿来牟成，勿劳为我贻。
和陶诗·于王抚军座送客
作者：李贤
朝代：明
体裁：古风

秋霜既已肃，草木倏云腓。兹辰启华席，送子将南归。举觞相劝酬，欲别情依依。为郡绍前躅，古人谅弗违。大道日已隐，世态良足悲。遗爱如甘棠，千载有光辉。而我乐闲逸，衡门自栖迟。兹别隔山岳，相思意难遗。
和陶诗·于王抚军座送客
作者：李贤
朝代：明

秋霜既已肃，草木倏云腓。兹辰启华席，送子将南归。举觞相劝酬，欲别情依依。为郡绍前躅，古人谅弗违。大道日已隐，世态良足悲。遗爱如甘棠，千载有光辉。而我乐闲逸，衡门自栖迟。兹别隔岳，相思意难遗。
和陶诗·五月旦作和戴主簿
作者：李贤
朝代：明
体裁：古风

岁晷无停运，循环安得穷。乾坤育万物，藐余亦在中。缅唯赋与理，初无啬与丰。践形何寥寥，黾勉继前风。子今佐百里，善政克始终。颜面无矜色，慊然守谦冲。为邑既如此，治道岂不隆。行看著声誉，可以齐高嵩。
和陶诗·停云
作者：李贤
朝代：明

瞻彼停云，载风载雨。有怀伊人，道远且阻。慨彼莫耶，灯前独抚。寄兴寥寥，黯然凝伫。停云既浓，零雨其濛。怀我良人，阻海与江。明月何来，照我轩窗。愿言相忆，不遐以从。商颜之老，言采其荣。与子相闻，不以过情。矢心亦云，各勉于征。庶几令终，无忝厥生。彼苍者松，不改其柯。矧伊人矣，保此天和。保天之和，于我求多。子不我辅，将如之何。